
Ni petas la abonantojn kies abono jam finiĝis, bonvolu tuj 


renovigi la abonadon, sendante 


la pluan abonprezon rekte 


EY? al ni (en monbiletoj per rekomandita letero) aŭ pere de niaj 

i reprezentantoj. La grandega plialtiĝo de la pres- kaj paperkostoj 

devigas nin ĉesigi la sendadon de nia revuo al ĉiuj, kiuj ne 
renovigas sian abonon. 

—.16 dolaroj 

El la landoj, kiuj ne estas nomataj, oni petu rektan proponon de ni! 

Stelo“ 


LAŬVOLE SENDU ALTAN SUMON KAJ NI LIVEROS TIOM DA NUMEROJ, KIOM VALORAS LA PAGO! 


REDA KTA ANGULO 


Nian ĉefredaktoron, kies ĉefa principo de 
bona ĉefredakto estis: nenion publikigi en la 
gazeto de si mem, ni sukcesis konvinki pri 
tio, ke eble niaj legantoj jam estas scivolaj 
pri li kaj fine li, kun malespera gesto, trans- 
donis al ni sian verkon premiitan Cum la 
Internaciaj Floraj Ludoj en Manresa' kaj reko- 
menditan de la Esperantista Literatura Asocio 
kun jenaj vortoj: Jen, bavu, sed vi havas la 
respondecon! Ni esperas, ke niaj legantoj 
leginte la interesajn aventurojn de Dro Teo 
Schwartz, ne juĝos nin tro facilanimaj, ĉar 
ni ĝoje surprenis ĉi tiun respondecon. 


Estas multfoje preskaŭ ĉagreno por ni, ke 
la personan interrilatiĝon kun niaj kunlabor- 
antoj neebligas tiel grandegaj malproksimoj 
kaj tiamaniere ni povas nek manpreme gratuli 
pro frapanta verkaĵo, nek riproĉe alrigardi 
pro — nu, vi ja konjektas pro kio. Eĉ la portreton 
ni ne havas, estis kiu rifuzis sendi ĝin pro 
modesteco. 

Pro ĉi liuj ĉagrenoj ni esperas kompensi nin 
en la projektata teatra vespero en Nürnberg, 
kiun ni aranĝos ĉefe kun tiu ĉi celo. 

Bonvenon tie al ĉiuj kunlaborantoj, abonantoj 
kaj ĝis nun ne abonantoj. 

Se la maljunularo povus — 
se la junularo scius! — diras 
malnova proverbo kun nuanco 
de melankolio... Kaj la sama 
melankolio premetas mian 
koron, kiam mi pense foli- 
umas malgrandan historion 
de nia movado. Cu ni ne 
povas kunigi la sperton de l' maljunulo 
kun la forto de l junulo? Cu ni ne 
estos sufiĉe saĝaj por unuigi prudenton, 
senton kaj volon, ĝis nun izole star- 
antajn? Se ni tion faros, nia kompleta 
unueco realiĝos sur la kampo de litera- 
tura lingvo, ĉar sole ĝi estas Alfa kaj 
Omega de nia movado, sole ĝi povas 
ree flamigi malnovulojn, altiri novulojn. 

Ĉiu vera lingvo estas spegulo de la 
mondo, ĉiu viva langaĵo estas bildo de 
la animo de ĝiaj uzantoj. Car finfine la 
lingvon elforgas la uzantoj mem, kiel la 
perlomolusko elkreas sian konkon. La 
ideoj naskigas kaj mortas kiel la uloj. 
La unuaj Esperantistoj estis varmigataj 
de la ideo mem, tiuepoke nova kaj 
freŝa; malgraŭ la primitiva Esperanto, 
pala kaj mallerta, ili ardis kaj entuziasm- 
iĝis, ĉar tia ja estas la infanaĝo. Post 
30 jaroj, la ideo mem iom malnoviĝis, 
kaj nun la praktikado de nia lingvo al- 
tiras la atenton de la pioniroj. Sed tiu 
aplika agado estas kvazaŭ la korpo de 
nia afero, kies animo restas la lingvo 
mem, la literatura kaj poezia lingvo. 

Esperanto de la 1887—89-a ŝajnas 
iomete mallerta apud tiu de la 1905-a, 
kaj tiu lasta aspektas — en kelkaj punkt- 
etoj — malpli elasta ol nia nuna lingvo. 
Ni ja progresetas! Jes, tre malrapide... 
tamen ĉiam ni antaŭeniras, ĉar ni vivas. 
La progreso... ĝi signifas la disvolvon, 
la fortiĝon, la boniĝon... Ne ĉiu ŝanĝo 

estas progreso. Kiel ĉiam, inter la nove- 
ĝermintaj folietoj — sur la trunko de 
nia juna arbo — aperis parazitaj likenoj 
kaj surkreskaĵoj, kiuj sin nutras per sukoj 
de la arbo, nenion redonante al ĝi. Ne- 
necesaj radikoj, monstraj vortoj, mal- 
taŭgaj esprimoj... estas tiuj parazitoj. 
La amanta okulo de l' poeto, la delikata 
orelo de l' fidela kaj klera amiko — tuj 
distingas la parazitaĵojn de la arbofoli- 
etoj, kaj tiu distingo gardas la sanon de 
l' juna arbo Esperanta. 

Sed la sano de l' arbo ne estas 
garantiata per la forigo de l' parazitoj, 
ĝi venas de la tero, de la pluvo kaj 
vento, de la suno. Kaj tiu tero estas nia 
popolo, tiu pluvo estas nia agantaro, la 
vento estas nia spirito, la suno estas 
nia verkistaro! Esperanto kreskas, kiel 
kreskas ĉiu arbo; kaj kie estas tiu frenez- 
ulo, kiu deziras ŝtoniĝon de nia lingvo ? 
Kie estas la malprudentulo, kiu prokla- 
mas nian lingvon matura, preta, perfekta ? 
Se li ie ekzistas, li similas orientan 
ĝardeniston, kiu artifike haltigas kreskon 
de la kverko, por ĝin nanigi, kaj montri 
al la publiko kverkon en florpoto! 
Nanaj spiritoj revas pri nana lingvo, tio 
estas komprenebla. Sed la Esperantist- 
aro deziras normalan Esperanton, vivan, 
sukoplenan, foliriĉan, ne ombron palan 
de lingvo. 

Ni lasu poetojn kanti kaj novelistojn 
rakonti. Ni subtenu nian verkantaron 
akirante iliajn plej belajn verkojn, por ke 
ili donu al ni la pluajn, pli belajn. Ni 
preteriru fuŝverkantojn, por ke ili revenu 
al sia metio, se mankas literatura talento. 
Ni subtenu plibonan, ni bojkotu mal- 
bonan, por purigi nian movadon de 
l facilfarantoj kaj tromemfiduloj. Ciu faru 
sian metion, ĉiu fosu sian sulkon! 

abeloj kaj la burdoj, ankaü Si dancas tie supre,kaj 
ŝia falĉilo gaje ekbriladas en la malproksimon... 

Kaj ĉiu ĉi agado sur la tuta senarbejo — 
miaj vidvolaj okuloj, dancoj de la burdoj kaj 
abeloj kaj la kanto de la knabino tie supre 

ĉion ĉi kunigas unusola io: dolĉe sveniga 
kaj tamen tiom agrabla odoro de la floraj 
insuloj de la rozkolora eriko ... 

Tiu ĉi odoro! 

Kiel multe ĝi okupis jam la kapojn de la 
homoj ... La unuj diras pri ĝi, ke ĝi servas 
al la floroj por logi al ili de malproksime la 
insektojn, kiujn la naturo komisiis per tasko 
de amaj perantoj kaj kiuj transportas de unu 
floro al la alia la amajn kaj fruktigajn kisojn ... 
La aliaj skuas la kapon dum tia klarigo 
aldonante konvinke, ke tio estas malĝusta 
opinio, ĉar — laŭ ili — la odoro estas vege- 
tala produktaĵo kaj samtempe nutraĵo — kaj 
ili parolas ĉe tio ion pri analogio kun karb- 
oksido ... Aliaj estas asertantaj ree ion 
alian, kaj la ceteraj ankoraŭ ion malsaman... 

Dio pardonu al ili, al ĉiuj ĉi scienculoj, 
kiuj finfine faras nenion alian ol konfuzas la 
kapojn de la homoj, kiel antaŭe konfuzadis 
ilin la pastroj. Estas ja tia ordo sur la mondo, 
ke ĉiam devas ekzisti homoj vivantaj per 
homa kredemo, same kiel la aliaj, kiuj volas 
esti trompataj ĉiuokaze. — Mi ne riproĉas la 
unuajn nek la aliajn. 


Sed mian erikon ili tamen devus lasi en 


JAUME GRAT CASAS 


4 
De trapasanta belulin' 

en mia kor' la bildo restis. [~~ 
Ŝi dum momento ravis min 


kaj ho malĝoj'! tuj reforestis. 


Sed dum moment' en mia kor' 
naskiĝis ĝojo kaj admiro, 
Pri ŝi vivadas rememor' ! 
Pro ŝi turmentas min sopiro ! 
Dolĉa rigardo ravis min, 
gracia gesto, 
kaj pli ol tiu de reĝin' 
hela majesto. 


Ŝiaj okuloj — fajra ard' — 

Belmova pa$' — milda promen' — 


trankvilo. Kiel malhelpas ilin gia odoro? — 
Logajo por la insekto? — Sensencaĵo ! 

Produktaĵo kaj samtempe nutraĵo? — Alia 
sensencaĵo, ankoraŭ pli granda . . . 

Ha, estus tiel bone demandi iun sciencan 
sinjoron, kial la abelo kantas al si kaj kial la 
burdo zumas, kiam ili paŝtas sin... Kial la 
knabino, tie supre, kantas pri sia knabo, 
falĉante herbon Kaj kial mi ĉi tie sidas 
kaj rigardas al ĉio per ekstazaj okuloj, tute 
febra, preskaŭ same kiel fianĉo en la edziĝa 
nokto al la fianĉino senvestiganta sin... 

Mi né scias, kion li dirus, sed mi estas 
certa, ke estus en tio logaĵo, produktaĵo kaj 
ankaŭ nutraĵo — kaj tre eble, ke estus parolo 
ankaŭ pri la karboksido ... Mi tiel meditas, 
mi meditas, rigardas al la rozkolore florantaj 
insuloj, mi vidas la svarmon de la dikaj 
burdoj kaj graciaj abeloj kaj mi aŭdas de 
l supro de la deklivo la neĉesantan kanton 
de la falĉanta knabino en ruĝa jupo... 

Kaj mi ridetas silente, ĉar mi scias ... 

Ke la eriko floras kaj odoras, ke la abeloj 
kaj la burdoj dancas kantante, ke la knabino, 
tie supre, ĝoje kantas dum muzikfesto same 
tiel, kiel hodiaŭ ŝi kantas pri sia knabo — 
kaj ke ŝi ekkriados des pli forte, ju pli forte 
la knabo ŝin ekpremos en dancrondo — ke 
ĉio ĉi estas nenio alia ol nuraj kaj simplaj — 
manifestoj de la pleneco de l' vivo. 

El la ĉeĥa: RUDOLF HROMADA 


PREMIITA EN LA IX-A INT. 
FLORAJ LUDOJ 


à» 

e Radia ĉarmo kaj majest' 
estis por mi feliĉ-promeso, 
kaj la graci' de ŝia gest' 

X Sajnis al mi milda kareso. 


e Sed ve! la kara belulin' 
restis por ĉiam — fantazio! 

La cel' de mia korinklin' 
konstante estis — l' /luzio ! 


En persekut' de l //uzi' 
mia junec’ kaj viv” elfluis, 
kaj de l’ nektar’ de l' Ampasi” 


KAI ATERAT TAN AA TAREAS HINA FIS FAT AEEA IA 


malgraŭ nigrec' montriĝis lumaj. 
Ŝia vizaĝ’, ŝia rigard', 

je am-odor' estis parfumaj. 

Ŝi pasis for kvazaŭ vizi” 
ekforprenante mian volon. 

Pro mia ĵusa ampasi' 

mi falis tuj en senkonsolon ! 


Dolĉa rigardo ravis min, 
gracia gesto 

kaj pli ol tiu de reĝin' 
hela majesto. 


donis al ŝi palman gracion, 
noblecon havis la mien”, 
la tuta korpo harmonion. 


Ŝia belec' en malproksim' 
iom post iom malaperis, 
kaj mia korpo kaj anim' 
pro amaj vundoj eksuferis. 


Dolĉa rigardo ravis min, 
gracia gesto, 

kaj pli ol tiu de reĝin' 
hela majesto. 


eĉ unu guton mi ne ĝuis. 


Do ĉar la revo iĝis jam 

mia dolor' kaj mia forto, 

ke P lluzio pri la Am’ 

min akompanu ĝis la Morto. 


Dolĉa rigardo ravis min, 
gracia gesto, 

kaj pli ol tiu de regin' 
hela majesto. 

„pU TILO, 

La 
$ IVANOVIC NJUHIN, EDZO DE 
S SIA EDZINO, ESTRINO DE MUZIKA 
LERNEJO KAJ DE KNABINA PENSIONO 

LA SCENEJO : 


PREZENTAS ESTRADON 


EN PROVINCA KLUBEJO 


6 


(M il IIA RA A OSI A s S e 2 O m f SA 


NJUĤIN 


«kun longaj vangharoj, sen lipharoj, en malnova eluzita frako, eniras 
majeste, klinsalutas kaj malsuprentiras sian veston) : 


Estimataj sinjorinoj kaj iamaniere estimataj sinjoroj. 
(Li kombas la vangharojn). Mia edzino ricevis proponon, 
ke mi faru tie ĉi, kun bonfara celo, ian popularan 
paroladon. Kio do? Parolado, estu parolado — al mi 
estas tute egale. Mi, kompreneble, ne estas profesoro 
kaj mi estas fremda al ĉiuj sciencaj gradoj, tamen jam 
tridek jarojn, mi povas eĉ diri, malutilante al mia sano 
kaj tiel plu, mi senĉese prilaboras demandojn de 
severe-scienca speco, mi meditas, kaj kelkfoje, imagu 
al vi, mi skribas sciencajn artikolojn, tio estas, ne tute 
sciencajn, sed pardonu la esprimon, kvazaŭ sciencajn. 
Interalie, en la lastaj tagoj mi skribis grandegan arti- 
kolon: „pri malutilo de kelkaj insektoj“. Al miaj filinoj 
ĝi tre plaĉis, precipe pri la cimoj, sed mi tralegis kaj 
disŝiris ĝin. Estas ja tute egale: keli ajn vi skribos, sen 
insekta pulvoro ne estas eble. Ni havas cimojn eĉ en 
la fortepiano... 

Kiel temon de mia hodiaŭa parolado mi elektis, tiel 
diri, la malutilon, kiun alportas al la homaro la uzado 
de l’ tabako. Mi mem estas fumanto, sed mia edzino 
ordonis, ke mi paroladu hodiaŭ pri malutilo de tabako, 
do neniu vorto estas nun perdinda. Pri tabako, estu 
pri tabako — por mi estas tute egale, kaj al vi, esti- 
mataj sinjoroj, mi konsilas rilati al mia nuna parolado 
kun deca seriozeco, alie io povus okazi. Sed kiun 
timigas enua, scienca parolado, al kiu ne plaĉas, tiu 
povas ne aŭskulti kaj foriri (malsuprentiras sian veŝton). 
Precipe mi petas pri atento la ĉeestantajn sinjorojn 
kuracistojn, kiuj povos ĉerpi el mia parolado multajn 
informojn, ĉar la tabako, krom siaj malutilaj efikoj, 
estas uzata ankaŭ en la medicino. Ekzemple, se oni 
metas muŝon en tabakujon, ĝi mortas verŝajne, pro 
difektiĝo de nervoj. 

Tabako estas ĉefe kreskaĵo... Kiam mi paroladas, 
mi kutime palpebrumetas per dekstra okulo, sed vi ne 
atentu: tio ĉi okazas pro eksciteco. Mi estas tre ner- 
vema ĝenerale, kaj palpebrumeti per dekstra okulo mi 
komencis en la 1889-a jaro, la 13-an de septembro, la 
Saman tagon, kiam ĉe mia edzino naskiĝis, iamaniere, 
la kvara filino. Ĉiuj miaj filinoj naskiĝis la 13-an. 
Cetere (rigardante la poŝhorloĝon) pro manko da tempo 
ni ne deflankiĝu de nia temo. Mi devas vin atentigi, 
ke mia edzino estras muziklernejon kaj privatan pen- 
sionon, tio estas, ne ĝuste pensionon, sed ion similan. 
Inter ni dirite, mia edzino ŝatas plendi pri mizero, 
tamen ŝi iom ŝparis, proksimume kvardek au kvindek 
milojn, kaj mi nenion havas, eĉ ne unu groŝon — nu, 
kion ja paroli!... En la pensiono mi prizorgas la 
mastrumadon. Mi aĉetas provizaĵon, kontrolas la serv- 
istaron, enskribas elspezojn, kudras kajerojn, ekstermas 
cimojn, promenigas la edzinan hundeton, kaptas 
musojn... Hieraŭ vespere mi devis doni al la kuir- 
istino farunon kaj buteron por hodiaŭaj flanoj. Nu, 
unuvorte, hodiaŭ, kiam la flanoj jam estis bakitaj, mia 
edzino venis en la kuirejon kaj diris, ke tri knabinoj 
ne manĝos, ĉar iliaj glandoj ŝvelis. Tiamaniere okazis, 


ke ni bakis kelkajn flanojn superfluajn. Kien ilin? La 
edzino unue ordonis forporti ilin en la kelon, poste 
ŝi pripensis, pensis kaj diris: „Manĝu tiujn ĉi flanojn 
vi mem, monstro“. Kiam ŝi estas malbonhumora, ŝi 
min nomas monstro aŭ aspido, aŭ satano. Kia do 
satano mi estas? Ŝi ĉiam estas malbonhumora. Kaj 
mi ne manĝis, sed forglutis ne maĉante, ĉar mi ĉiam 
estas malsata. Ekzemple hieraŭ ŝi ne donis al mi tag- 
manĝon. „Vi, monstro, ne estas nutrinda...“ Tamen 
(li rigardas la horloĝon) ni babilas kaj deflankiĝas de 
nia temo. Ni daŭrigu. Kvankam, sendube, vi nun pli 
volonte estus aŭskultantaj romancon, aŭ ian ajn sim- 
fonion, aŭ arion... (kantas ion.) Mi ne memoras el 
kie estas ĉi tio... Interalie mi forgesis diri al vi, ke, 
en la muziklernejo de mia edzino, krom mastrumado, 
mi estas devigata instrui matematikon, fizikon, hemion, 
geografion, historion, solfeĝion, literaturon k. t. p. Pro 
dancado, kantado kaj desegnado mia edzino ricevas 
apartan pagon, kvankam la dancadon kaj kantadon 
instruas ankaŭ mi. Nia muziklernejo sin trovas en 
Kvinhunda strateto, domo No. 13. Jen pro tio, verŝajne, 
mia vivo estas tiel malfeliĉa, ke ni loĝas en domo 13-a. 
Kaj niaj filinoj naskiĝis la 13-an, kaj en nia domo estas 
13 fenestroj... Nu, ne estas ja parolinde! Por inter- 
paroli kun mia edzino oni povas ŝin ĉiam trovi hejme, 
kaj la programo de la muziklernejo estas aĉetebla ĉe 
la pordisto por 30 kopekoj po ekzemplero. (Eltiras 
kelkajn broŝurojn el la poŝo.) Jen estas kelkaj, se vi 
deziras. Ĉiu ekzemplero por 30 kop'! Kiu deziras ? 
(Paŭzo) Neniu deziras? Nu, por 20 kop’! (Paŭzo.) 
Malagrable. Jes, domo No. 13-a ! Nenie mi sukcesas... 
mi maljuniĝis, stultiĝis ... Jen mi paroladas, laŭ ekste- 
raĵo mi ŝajnas gaja, kaj efektive mi dezirus ekkrii 
plengorĝe, aŭ forflugi ien malproksimen. Al kiu plendi ? 
Mi neniun havas, eĉ se mi estas plorema... Vi diros : 


la filinoj... Kion la filinoj? Mi al ili parolas, kaj ili 
nur ridas... Mia edzino havas sep filinojn... Ne, 
pardonu, ŝajnas ses... (Rapide) Sep! La plej aĝa 


havas 27 jarojn, la plej juna 17. — Estimataj sinjoroj ! 
(Ĉirkaŭrigardas.) Mi estas malfeliĉa, mi fariĝis stultulo, 
neniaĵo, sed efektive vi vidas antaŭ vi la plej feliĉan 
el patroj. Se vi nur scius! Mi travivis kun mia edzino 
33 jarojn kaj mi povas diri, ke ili estis la plej bonaj 
jaroj de mia vivo . . . ne tute plej bonaj, sed tiel ... 
ĝenerale. lli forflugis, unuvorte, kiel unu feliĉa mo- 
mento — verdire, diablo ilin tute forprenu! (Sin re- 


turnas). Cetere ŝi ankoraŭ, ŝajne, ne venis, kaj mi 
povas paroli kion ajn. Mi treege timas . . . mi timas, 
kiam ŝi min rigardas. Jes, do mi diras: miaj filinoj 


tiel longe ne edziniĝas verŝajne tial, ke ili estas tre 
modestaj kaj ke viroj neniam vidas ilin, Aranĝi societ- 
vesperojn mia edzino ne deziras, por tagmanĝo ŝi ne- 
niam invitas, ŝi estas virino avarega, kolerema, insul- 
tema — tial neniu vizitas nin, sed . . . mi povas diri 
al vi sekrete (proksimiĝas al la antaŭscenejo) . . . La 
filinoj de mia edzino estas videblaj je gravaj festotagoj 
ĉe sia onklino Natalja Semjonovna, la sama, kiu sufe- 
ras pro reŭmatismo kaj surhavas tian flavan robon 
kun nigraj makuletoj, kvazaŭ ĝi estus surŝutita per 
blatoj. Tie oni povas manĝi. Kaj kiam tie malestas 

mia edzino, tiam oni povas eĉ tion ĉi... (Klakas Je 
sia kolo.) Mi devas rimarkigi, ke mi ebriiĝas post unu 
glaseto kaj tiam en la animo fariĝas tiel bone kaj 
samtempe tiel malĝoje, ke mi ne povas eĉ esprimi; 
ial revenas en la memoron la junaj jaroj kaj ial venas 
deziro forkuri; ha, se vi scius, kia deziro ! (Ekscitite.) 
Forkuri, ĉion lasi kaj forkuri senpripense ... kien? 
Tute egale, kien ajn... nur forkuri de tiu ĉi mal- 
bela, vulgara, malŝatinda vivo, kiu min transformis en 
maljunan, bedaŭrindan stultulon, maljunan, bedaŭrin- 
dan idioton 


- forkuri de tiu ĉi malsaĝa, malvastanima, 


ĉiam paroladas kun bonfara celo... Jen havu! 
(Piedpremas la frakon.) Jen ricevu! Mi estas maljuna, 
malriĉa, mizera, kiel ĉi tiu veŝto kun sia eluzita 
dorso . . . (Montras la dorson:) Nenion mi bezonas ! 
Mi estas pli alta, pli pura ol ĉi tio, mi iam estis juna, 
saĝa, mi lernis en universitato, mi revadis, mi min 
konsideris homo . . . Nun mi nenion bezonas! Nenion 
krom ripozo . . . krom ripozo ! (Rigardante. flanken, 
rapide surmetas la frakon.) Tamen, en la kulisoj staras 
mia edzino ... ŝi venis kaj atendas min tie... 
(Rigardas la horloĝon.) Jam pasis la tempo . . . Se ŝi 


Trio (Kliŝaĵo ,Múvészet*) 


kolera, kolera, kolera avarulino, de mia edzino, kiu 
min turmentis dum 33 jaroj, forkuri de la muziko, de 
la kuirejo, de la edzina mono, de ĉiuj ĉi bagatelaĵoj 
kaj malnoblajoj . . . kaj halti ie malproksime meze 
de l' kampo kaj stari kiel arbo, fosto, legomĝardena 
pajlmonstro, sub la vasta ĉielo, kaj rigardi dum tuta 
nokto, kiel pendas super la kapo la klara, trankvila 
luno, kaj forgesi, forgesi! . . . Ho, kiel mi dezirus ne- 
nion memori! . . . Kiel mi dezirus forŝiri de mi tiun 
ĉi malbenitan, maljunan frakaĉon, en kiu mi edziĝis 
antaŭ 33 jaroj... (Forĵetas la frakon.) En kiu mi 


demandos, mi petas, bonvolu diri al ŝi, ke la paro- 
lado estas okazinta... ke la monstro, tio estas mi, 
sin tenis kun indeco. (Flankenrigardas, tusetas.) Ŝi 
rigardas ĉi tien ... (Per pli laŭta voĉo.) Elirante el 
tiu tezo, ke tabako entenas teruran venenon, pri kiu 
mi ĵus estis parolanta, oni neniuokaze devas fumi, kaj 
mi permesas al mi iamaniere esperi, ke ĉi tiu mia pa- 
rolado „pri malutilo de tabako“ alportos sian utilon. 
Mi ĉion diris. Dixi et animam levavi! (Salutas kaj 

Cagrenite, sur trotanta 

la Cevalo grizmakula, 
rajdis je la vesperigo, 

al trankvila la vigvamo, 
de la ĉas' Odjibva hejmen. 


Malkontenta, senkuraĝa, 
laca sentis sin Odjibva ... 
Sur larĝfrunta lia kapo, 
nigrabukle ĉirkaŭata, 
pendis suben la strutplumoj, 
malstreĉitaj kaj senbrilaj, 
iam rektaj kiel kreto. 
Antaŭ li, sur la ĉevalo, 
kuŝis nek kapret', nek vulpo; 
kaj ankoraŭ plenaj pendis 
sur la ŝultro la sagujoj. 


Kun la lanco en la mano, 
silentante li revenis, 
spionante ĉu ne birdo, 
nizo, aglo aŭ vulturo, 

el la arboj suprenflugas... 
Kaŝe li rigardis ĉien, 

sed subite la okuloj 

estis kvazaŭ blindigitaj 
per brilanta, ruĝa helo. 


Estis ne la vespersuno, 
subiĝanta en la akvon, 
ruĝa kvazaŭ la flamingo, 
kiu malrapide flugas 
hezitante sur la neston ... 


Estis ne la plena luno, 
el malhela mar' levanta 
sian ruĝan diskon, kvazaŭ 
la tapir vundita sian 
sangan kapon el la akvo. 


Antaŭ li, ĉe l' arboj, kuŝis, 
meze de nebuloj bluaj, 
lago kvazaŭ dormeganta; 
kaj, jen en la mez' de l'ago, 
sur sensupra arbotrunko, 
radiante kvazaŭ suno, 
sidis bela, ruĝa cigno. 

La mirinda birdo sidis 
trankvileme sur la arbo, 
bekpikante en la dolĉan 
lanugaron de l flugiloj; 
aŭ, tremante, pro plezuro, 
banis ĝi la longan kolon 
en la akvo, kaj sorbante 
levis ĝi la bekon supren. 
Je arkpafo de la birdo 
staris kaj Odjibva revis: 
„Ho, se trafus mi la birdon! 
Se mi povus, kia ĝojo! 
El la plumoj sunoruĝaj 
farus kapan mi ornamon; 
kaj la beston apud skalpojn 
en vigvamo mi pendigus ...“ 


Kaj de sia ŝultro prenis 

li la arkon kaj ĝin streĉis. 
ke la arkbastono krakis ; 
el la ujo li eltiris 

sian plej pintitan sagon, 
metis ĝin sur la tendenon. 
ĝin altiris tiom forte 

ke ĝi tuŝis la palpebron... 
Tiam nur li ĝin delasis! 


La tendeno vibris dum la 
sago zumis tra l' aero; 
sed la cigno sur la arbo 
sidis same en trankvilo, 
bekpikante siajn plumojn, 
sin banante en la akvo. 


Nun kolero kuŝis en la 
brunaj trajtoj de Odjibva: 
„Kaj mi tamen ja vin trafos,“ 
grumblis li, „ho bela birdo!“ 
Kaj denove la armilon 
metis li sur la tendenon 
kaj ekpafis ... Dudekfoje 
li ekpafis, ĝis la lasta 
sago estis for... 


Kaj same’ 
nur trankvile sur la arbo 
sidis la mirinda birdo, 
sidis jen la ruĝa cigno, 
bekpikante siajn plumojn, 
sin banante en la akvo... 


Tiam, pale de kolero, 
li eltiris el la ujo 

sian magisagon kaj ĝin 
sur la kordon metis... 


Nepra 
estos nun la pafo! Morte 
la vundita bird' koloros 
l' akvon per korsango sia... 
Kaj li vidis sin vadanta 
tra la malprofunda akvo 
por ekkapti la akiron! 


Kaj denove li altiris 
la tendenon tiom forte, 
ke ĝi tuŝis la palpebron ... 


Kaj ja certe li delasis!... 
La tendeno vibris, dum la 
sago zumis tra l' aero! 
Klare la ĉasisto vidis, 

kiel tra la koľ de l’ birdo 
boris la sagpinto, — sed la 
cigno ne gutigis sian 
sangon en la bluan akvon; 
la flugilojn ĝi elstreĉis, 
ilin etendante flugis 
malrapide al la nordo, 

ĝis subite sin returnis 

al la ora horizonto, 

kaj — dum mire ĝin rigardis 
la ĉasisto konsternita — 
brile kiel mem la suno 

ĝi fandiĝis — en la sunon... 


Kun permeso de l' poeto 
el la flandra : 
JAN VAN SCHOOR, 
Antverpeno. 


*) Pol de Mont naskiĝis en 1856; li estas la plej fama nuntempa flandra poeto. Krom multaj 
poemaroj, li verkis rimarkindajn studojn pri poezio kaj arto, kaj estas fervora folkloristo. Li estas 
krom tio bonega paroladisto kaj instigis la flandran popolon al amo por propra lingvo kaj batalado 
por propra kulturo. En „Enkonduko en la Poezion“ li detale klarigas sian opinion, ke la poezio ne 
vivas per ideoj; ke ĝi nur devas karesi la belemon; ke do la celo de la poezio estas la poezio 
mem kaj por tio la formo la ĉefa fakto. 


(Noto de la tradukinto.) 

injorino, vi rifuzas mian fi- 
delan koron jam depost du 
jaroj: mi ne povas plu 
elteni la turmentojn; vi 
ridas je mi kaj mi suferas. 
Do mi decidis ĉesigi la 
aferon kaj nun ankoraü 
unufoje, sed laste mi provos 
paroli serioze kun vi. Vi scias, kiel pasie mi 
amas vin. 

— Mi ne scias, mi jam forgesis. 

— Kvankam mi ripetas tion Ciutage. Vi jam 
vidis min ploranta antaü vi. 

— Ho jes! eĉ furiozi. Pri tio atestas rompita 
tenilo de mia porcelanvazo. 

— Nu, kaj kiom mi jam aĉetis anstataŭ tiu ? 

— Sed mi neniam akceptis. 

— Ĉar vi volas turmenti min. Sed nun ĉio 
jam estas finita. Nun mi venis por tio, ke en 
tiu okazo, se vi ne mildiĝos kontraŭ mi, mi 
mortigos min ĉi tie antaŭ viaj okuloj. 

— Ho! kiomfoje vi 
diris jam; nur alme- 
naŭ unufoje vi farus. 

— Sinjorino, ne 
ridu je tio! Ne estas 
tute tiel la afero, kiel 
vi pensas ; nature, se 
mi prenus pistolon 
al mia tempio, vi 
ridus ĉiam ĝis la 
momento, kiam mi 
frakasus mian kra- 
nion, kaj tiam, kion 
utilus por mi via 
bedaŭro kaj kompato. 
Mi tre dankas. Sed 
ne tiel estas. Mi mort- 
igos min antaŭ vi per 
malrapida morto ; — 
pro malsato mi volas 
morti en via Cambro. 
Havu la kruelan ĝo- 
jon vidi de horo al 
horo la mortadon de 
via plej fidela ador- 
anto! 

Post ĉi tiuj vortoj 
la  memmortigonta 
adoranto sidiĝis sur 
kanapo kaj firme je- 
ĵuris, ke de la nuna 
momento eĉ unu 
mango-peco ne tra- 
iros sian gorĝon, nek 
li eliros la ĉambron. 

ALMILITAS LA VIRINOJN 


JÓKAI 


Clarisse, la bela vidvino, ekridegis je tiu ĉi 
bizara originaleco kaj ridante lasis la ado- 
ranton en sia ĉambro, sciante tute certe, ke 
en la tempo de l' vespermanĝo li ja forlasos 
sian lokon. Si mem iris por promeni kaj nur 
malfruvespere venis hejmen. 

La ĉambristino diris al ŝi, ke eĉ nun estas 
ja ĉi tie tiu sinjoro. 

Clarisse nun jam koleriĝis kaj eniris al li. 

— Sed sinjoro, ĉu via prudento vere for- 
iris? Ĉu vi volas eĉ dormi ĉi tie ? 

Clarisse ne volis esti maldelikata, do ŝi mem 
iris en la najbardomon por dormi, lasante la 
obstinan adoranton en la ĉambro. 

La sekvintan matenon ŝi hejmeniris pen- 
sante: eble nun jam finiĝis la malbona ŝerco. 
La adoranto eĉ nun sidis tie. 

— Sinjoro, ĉi tio jam estas impertinento! 
Vi forpelas min de mia domo; vi donas 
okazon al la ĉikano por pribabili min, vi faras 
min tute nervoza. lru for, antaŭ ol mi vere 
ekkoleras ! 

— Mi jam diris,ke 
ĉi tie mi volas morti. 

— Ĉu ne prefere 
en la infero! Estas 
por vi la Danubo, se 
vi volas morti; sed 
iru jam de tie ĉi! 

— Ne, ĉi tie mi 
volas morti. 

— Do, jen estas 
penicilo, tranĉu vian 
kolon, se via mort- 
volo estas tiel nepra! 

— Ne, tion mi ne 
faros. 

Clarisse furore 
kuregis el la ĉambro 
kaj ŝlosis la pordon. 
Ŝi estis ja tute certa, 
ke la malsato for- 
pelos lin! 

Ĝis la venonta 
mateno ŝi eĉ ne pen- 
sis pri li. Sed prok- 
simiĝante al la tag- 
mezo ŝi tamen ne 
povis trankvili. Ĉi 
tio tamen estas iom 
troa ŝercaĵo. Si en- 
iris al li. La kavaliro 
langvore klinis la ka- 
ponsurla kanapkuse- 
non. Jam dum du ta- 
goj li manĝis nenion. 


— Sed je la amo de Dio, kara amiko, tiu 
ĉi estas terura ŝercaĵo de vi! Ne faru stul- 
tajon! Kion vi volas? 

— Sinjorino, mi diris, kion mi volas, — 
ĝemis li kaj la kapon klinis aliflanken, fer- 
mante senfortiĝinte la okulojn. 

Clarisse tute ne povis imagi, kion ŝi faru, 
kiel ŝi rompu tiel teruran obstinecon. La trian 
tagon — ne povante jam kontraŭstari sian 
maltrankvilon — ŝi alportis propramane por 
li tason da supo. 

— Nu, kara amiko, ne ŝercu jam, jen estas 
iom da supo; vidu, mi mem alportis, estu 
bona, gustumu ĝin! 

— Hm! Supo? — ekparolis malŝate la 
amanto — ĉu mi bezonas supon, kiam mi 
volas morti ? 

Kaj vere, li jam apenaŭ povis movi sin, liaj 
okuloj enprofundiĝis, lia vizaĝo iĝis pala kaj 
malgrasa kaj en lia rigardo estis io antaŭ- 
morta. Ci tiu ja vere volas morti. 

Jam alvenis la kvara tago kaj la amanto eĉ 
nun ne kapitulaciis. Estas mirinda sieĝo, kie 
la okupanta armeo malsatas por kapitulaciigi 
la gvardion de la fortikaĵo. 

Clarisse jam preskaŭ malesperis. Tiu homo 
lam apenaŭ spiretis. Kion ŝi faru al li? Eble 
li eĉ mortos ĉe ŝi! Kiel terura skandalo estos, 
se viro mortigos sin per malrapida malsat- 
morto, kaj ŝi devos vidi tion! Kiel ŝia animo 
povos elporti tion? Kiel ŝi povas surpreni la 
scion, ke vidante dum kvar tagoj homon 
mortadantan pro malsato ŝi ne prezentis al li 
helpon! 

i ja volonte donus al li kian ajn bonaĵon, 
sed li ja rifuzas ĉion; li ja ne volas manĝi! 

Sed li tamen estas eksterordinare animforta 
homo, kiu tiel povas agi pro ama malespero. 
Tio ĉi estas grandioza pruvo de la plej var- 

mega amo! Fine oni ja devas estimi tiun ĉi 
homon. La morto de tia homo vere estas 
domaĝo. 

— Nu, kara amiko, denove mi alportis por 
vi la supon. Nu, malfermu la buŝon, permesu 
enverŝi ĝin ! , 

La malfeliĉa adoranto jam ne povis paroli, 
faris nur kapsignon, ke li volas nenion. 

— Sed do, Dio mia, mi ne volas, ke vi 
mortu ! 

La sinmortiganto ektiris la ŝultrojn. Li diris 
jam antaŭe sian opinion. 

Clarisse sidiĝis apud li sur la kanapon kaj 
kaptis lian manon. 

— Estu saĝa, kara amiko, aŭskultu pri la 
serioza vorto! 

La adoranto mildigis sian palan vizaĝon je 
malĝoja rideto. 

— Sed do, mi ja amas vin, nu . . . 

Dume Clarisse Cirkaüprenis lin kaj por ke 
$i povu malfermigi liajn lipojn, — nu, kion 
fari, — $i kisis lin. 

Je tio la sinmortigonto kunigis sian lastan 
forton por rekisi la obstinan kapitulacianton, 
— sed tuj poste li rapidis senprokraste mangi 
la supon. 

Ankoraü unu tago kaj jam nek supo, nek 
kiso estus povinta helpi lin. 

Dum unu semajno li resanigis kaj post du 
semajnoj ili fariĝis edzo kaj edzino. 

Kaj Clarisse neniam devis pripenti, ke ŝi 
lasis sin konvinki de li. Oni ja ne povas el 
ĉiu arbetaĵo elsaltigi tian heroismon de amo. 

Cetere, mi konfesas sincere, se mi devus 
elekti tiun ĉi metodon, mi estus sufiĉe saĝa 
por enpoŝigi kelkajn bulkojn; mi ne scias, ĉu 
ankaŭ la obstina adoranto me praktikis la 
saman artifikon ? 

El la hungara: KARLO BODO 


SINJORO MELONKAPO 


JULIO BAGHY 


nu el la plej simplaj figuroj estis 
Sinjoro Melonkapo. Ĉi tiu nomo, 
moke donacita al li de siaj ko- 
legoj, iom post iom preskaŭ 
forgesigis la oficialan. Nur mal- 
ofte oni memorigis lin, ke antaŭ 
26 jaroj li estis baptita Kazimiro 

Georgo Precko. La altruditan 

nomon li portis kun sama tolero 

silenta, kiel la ŝarĝojn de la 
ĉiutaga vivo. 

Li estis modeste salajrita skribisto ĉe la departe- 
mentestro. (Ho, la sinjoro departementestro estas vere 
altrangulo. Li havas kaleŝon kun du paroj da pursan- 
gaj ĉevaloj kaj li eĉ povas pruntepeti la aŭtomobilon 
de la grafa moŝto por eventualaj ekskursoj.) Sinjoro 
Melonkapo — ĉar de nun mi nomos lin tiel en la 
rakonto — havis sensignifan malaltan staturon. Lia 
ronda kapo, la haroj £isradike tonditaj, la malgranda 


pinta nazo, ĉiam ruĝa kaj ŝvitanta, la senĉese pal- 
pebrumantaj okuloj, fulgonigraj kaj senesprimaj, la 
trajtoj, en plena disharmonio aranĝitaj de la kaprica 
mano de la naturo, donis al lia vizaĝo komike seriozan 


aspekton. Li ŝajnis pli simpla, sensignifa ol estis 
efektive. 

En lia naiva animo naskis la vivo tri dezirojn. En 
komenco li mem ne konsciis pri ili, sed poste la son- 


ĝoj fariĝis revoj kaj iom post iom la revoj evidentiĝis 
realigeblaj deziroj. Tri modestaj deziroj de modesta 
homo: ofico por certigi la ekzistadon; bonkora ed- 
zineto por dividi la zorgojn kaj ridetanta infano por 
doni feliĉajn minutojn en la grizaj horoj de la laboro. 

Memkompreneble ĉio dependas de la providenco. (Ho 
providenco, kiom multe oni postulas de vi!) | 

Li estis enamiginta, sed konforme al la provizora 
ofico. La amata idealo estis servistino ĉe lia dom- 
mastro. Knabino kun ruĝaj manoj kaj kontuzitaj ku- 
butoj. Ŝi ĉiutage vekis lin, alportante kun granda bruo, 

du bulkojn kaj duonlitran poteton da lakto por ma- 
tenmanĝo. Ŝi zorgis pri lia mizera kamero, kiun li 
nomis plenkontente „mia ĉambro“. 

Kelkfoje, dum la cindrulino de la domo lerte manu- 
mis la balailon, li sidis en la sola kaduka fotelo, kies 
risortoj jam de longe trapikis la ŝtofon, kaj kiam la 
knabino honteme mallevis siajn okulojn por Steljeti 
rigardon al la sinjoro de la kamero, li ĉiam respondis 
bonkore per embarasa rideto. Foje li fariĝis tre ku- 
raĝa. Li ŝtelis kiseton, apenaŭ senteblan. 

Lia amo estis laŭregula: en komenco rideto kaj 
poste kiseto. La kisoj plioftiĝis, sed ili jam ne estis 
plu ŝtelitaj. (Laŭregule estas ja, ke nur la unua kiso 
estas ŝtelita.) Kion mi rakontu pri ilia amo? Gi estis 


simpla, ĉiam ripetiĝanta 
historio de ĉiu amo, ĉar 
foje ... dum bela aŭtuna 


vespero ... Eh mi ne volas 
paroli pri tio 

Oni diras, ke nuntempe 
ne okazas mirakloj. Granda 
eraro! 

En iu mateno la bon- 
faranta morto silente fer- 
mis la palpebrojn de mal- 
juniginta „aktovermo“. La 
vakantan oficon okupis nia 
heroo Kazimiro Georgo 
Precko, dank' al la bon- 
volo de la departement- 
estro. (Jen! Multfoje estas 
utile kun humila riverenco 
saluti la altrangulojn.) 
Tiamaniere la providenco 
plenumis la unuan deziron. 

La nova situacio aliigis 
ec la sintenon de liaj kole- 
goj. lli ne kuraĝis plu 
nomi lin sinjoro Melon- 
kapo. Ankaŭ li mem ali- 
formiĝis. La harojn li lasis 
kreski ĝis tia longeco, kiu 
ebligis laŭmodan frizuron 
kaj kun troa zorgo li penis 
fari elegantajn kravatojn 
el multkoloraj rubandoj. 
Eĉ lukson li permesis al 
si. Li mendis du novajn 
vestojn. (Unu estu por la 
festaj tagoj kaj la alia en la oficejo por konservi la 
oficialan dignecon!) Li fariĝis incitema en la laboro 
kaj pli kuraĝa en la revado. 

Li pensadis pri edziĝo. Multfoje li rememoris pri la 
knabino kun ruĝaj manoj kaj kontuzitaj kubutoj kaj 
lia fantazio vagadis ĉiam pli kaj pli malproksimen. Li 
jam vidis sin, ke infano rajdas sur liaj genuoj kaj la 
hometo per graciaj manetoj tordas liajn lipharojn . . . 

Havante novan oficon li luis ankaŭ novan loĝejon. 
Nur malofte li renkontis la modestan idealon. (Hija! 
Malnova vero, ke la ofico domas multe da laboroj, 
precipe, se la amata persono ne estas plu konvena al 
la nova situacio) Verdire la amrilato de la modeste 
salajrita skribisto tute ne plaĉis jam al la sinjoro 
„oficisto“. 

Sed venis la providenco bonŝance (ĝi venas ĉiam 
bonŝance) kaj kondukis lin al amuzado dum la lasta 
tago de la jaro. Tie li konatiĝis kun instruistino, kiu 
ne havis tiutempe postenon. Ŝi estis grizokula, malalt- 
frunta kaj larĝbuŝa fraŭlino. Tuj evidentiĝis, ke „la 
sako trovis sian flikon“. 

Li zorge rigardadis kun oftaj palpebrumoj la deli- 
katajn konturojn de la blankaj manoj. (Je Dio, ŝi havas 
vere belegajn manetojn. Tiajn manetojn havas nur la 
sinjorina moŝto de la departementestro, ke la Dio 

zorgu pri la saneco de ambaŭ.) Li ebriiĝis de la odoro de 
ŝiaj pomaditaj pajlokoloraj haroj kaj en lia animo mal- 
heliĝis la bildo pri la ruĝmana, glathara idealo, 

Li komencis babiladon. Li parolis pri sia ofico, pri 
la nova salajroaltigo, pri la nova skribisto, kiu estas 
terure impertinenta. Foje li kuraĝis rememorigi lin, ke 
antaŭ nelonge sinjoro Kazimiro Georgo Precko estis 
ankoraŭ skribisto, kaj oni nomis lin sinjoro Melon- 
kapo. Terura impertinenteco. (Sed kion fari? La nova 
skribisto estas nevo de la departementestro. Ha, se li 
ne konsiderus altvalora la amikecon inter li kaj la 
sinjoro departementestro, tiam li punus severe la pe- 
tolan, senpripensan junulon.) Li parolis kaj parolis, 
ĝis fine li decidis kaj . . . svatis la fraŭlinon. 

Ŝi iome mirante, iome 
surprizite pro la neatend- 
ita atako (Dio donu tian 
atakon al ĉiu fraŭlino !) 
iome ruĝiĝante donis res- 
pondon : Jes? 

Baldaŭ okazis la edziĝa 
festo en intima familia 
rondo. Sinjoro Melonkapo 
— pardonu — mi preskaŭ 
forgesis, ke li estas jam 
oficisto — sinjoro Kazi- 
miro Georgo Precko kva- 
zaŭ naĝis en maro de la 
feliĉo. 

En la antaŭurba kvartalo 
al alia sinjoreto portis 
ĉiumatene du bulkojn kaj 
duonlitran poteton da lakto 
— la servistino kun ruĝaj 
manoj kaj kontuzitaj kubu- 
toj kaj... pro larmoj 
ruĝiĝantaj okuloj. 

Jam ŝajnis, ke la provi- 
denco plenumis nur duone 
la dezirojn de nia heroo 
(por senpaciencaj homoj 
ĉio ŝajnas duone farita), 
ĉar lia plej dorlotata 
deziro ne realiĝis. La si- 
lenton de la hejmo ne 


„La monto rompis ridado de infanaj 

el la profundo al la lumo“ lipoj 
Ĉio estis en ordo. Mo- 
desta kontenteco, paca kunestado karakterizis lian 


familian vivon. 
ĉar oni elektis 
lernejo. 

Malgraŭ ĉio, lia animo havis sekretan doloron, kiu 
senĉese turmentis lin. Ofte longajn horojn li pasigis 
en melankolio. Nedivenebla ĉagreno tranĉis sulkojn 
sur lia frunto kaj se oni parolis antaŭ li pri infanoj, 
tuj larman vualon tiris al liaj okuloj — ia stranga 
emocio. Ne unufoje okazis, ke promenante sur la strato 
li haltigis preterpasantan infanon. Kun malgaja rideto 
li profundiĝis en observo de la senkulpaj okuloj kaj 
ŝovis en la etajn manojn kelke da groŝoj por bombono. 
Poste, kvazaŭ rifuĝante de persekutanta penso, li kuris 
tien kaj reen de strato al strato. 


Kvar jaroj pasis. Foje, dum plumbkolora novembra 
posttagmezo, reveninte el sia oficejo, li estis nekutime 
gaja. Li ĉirkaŭprenis kaj kisis sian edzinon tiel deli- 
kate, kvazaŭ pie, kiel en la unuaj tagoj de la edzeca 
vivo. Kun miro ŝi rigardis lin. 

Li sidiĝis al la tablo por trinki tason da kafo. Kun 
oftaj palpebrumoj li petole ridetis al sia edzino. Lia 
rigardo estis milda, karesa kaj komprenon serĉanta, 
sed ŝi ne povis diveni ĝian signifon. 

— Strangan humoron vi havas hodiaŭ — ŝi rimarkis. 


Ankaŭ la financa situacio pliboniĝis, 
lian edzinon instruistino en elementa 


Anstataú respondo li salte levigis kaj premante al si 
la edzinon, li kisis kaj kisis Sin. 

— Nu, kion vi volas ? 

Por momento li embarasiĝis kaj residiĝis al la tablo. 


Silento. Subite, kvazaŭ eksplode, li ekriis. Lia edzino 
preskaŭ faligis la tason. 

— Kiel vi opinius? — li komencis kun troa aplombo. 

— Pri kio ? 

— Se Dio donacus al ni infanon ĉarman, 
bukloharan ... 

— Nu, jen! Vi denove plektas revon, kiu finiĝas 


ĉiam per amara kaj vana riproĉo. 

— Ne! Neniam! Tio estas mia sola revo kaj ĝi 
devas, jes jes, devas real- 
iĝi. Nu, edzinjo, mia kara, 
kiel vi opinius, se tio vere 
efektiviĝus ? 

— Vi konas ja mian 
opinion. Ankaŭ mi tre 
amas la infanojn, sed vi 


scias, ke neeble estas ĉe 
ni... neeble... Kion 
fari? Ho kiel malfeliĉa 


mi estas! Ho kiel . 
Ŝiaj okuloj pleniĝis per 


larmoj. 

— Sed eble! — li kon- 
solis ŝin kun triumfa 
certeco. 


La respondo surprizis 
ŝin. Kontraŭvole ŝi rigar- 


dis lian vizaĝon, kies 
mieno brilis de ĝojo. Ŝi 
penis diveni la penson, 


kiu ankoraŭ kaŝis -sin en 
la naive revanta kapo de 
sia edzo, 

Pro la subita silento kaj 
esplora rigardo de la edz- 
ino li, kuraĝon perdinte, 
ŝanĝis la tonon pli mal- 
laŭta, malpli entuziasma. 

— Vere... vi estas 
prava ... sed tamen, se 
tio povus okazi. Edzinjo, 
mia kara, amata mia ... 
mi ankoraŭ nenion petis 
de vi... ĉu ne ? Nu bone! 
Mi petis ja de vi por ci- 
garo aŭ por ia bagatelaĵo, 
sed... sed, edzinjo mia, vi scias ja, ke infano ne estas 
cigaro aŭ ia bagatelaĵo... 'ĉu ne ? Infano estas io alia, io 
pli. Ĝi estas vivcelo, la plej sankta io en la vivo ... ĉu ne? 

i estas ridetanta feliĉo de la familia vivo kaj ne 
cigaro aŭ ia alia “bagatelaĵo . . . ĉu ne? 

— Sed kion mi faru? Mi estas tiel malfeliĉa, vidante 
vin suferanta pro ĉi tiu neefektivigebla revo ... Vi 
scias ja, ke mi volonte donus mian propran vivon por 
Vi... — malesperis la virino kaj larmoj ruliĝis sur 
ŝiaj vangoj. 

— Aŭskultu min, edzinjo mia! Aŭskultu min!... 
— liaj okuloj ekbrilis pro aperantaj larmoj. — Vi scias 
ja, ke infano estas vera trezoro... ke ĝi estas 
ridetanta . . . 


— . . . feliĉo de la familia vivo — ŝi finis la frazon 
iome malpacience. — Tre bone mi scias . . . tre bone, 
sed kion mi faru? Kiom mi faru?, Kion vi deziras 
de mi? 

— Ni adoptu unu! 

Momenta silento. Kun malsamaj pensoj ili rigardis 
unu la alian. 

— Ni adoptu unu! — ripetis la edzo preskaŭ .plo- 
rante. — Mi scias, ke en la „Azilo por Trovitaj Infa- 
noj“ ni povos ricevi unu ... "Mi... ! 

La virino esplore rigardis en la okulojn de sia edzo. 
Li embarasigis kaj daürigis kun troa fervoro : 

— Tie estas multe da infanoj orfaj, sen helpo kaj 
forlasitaj de siaj gepatroj . . . Edzinjo, mia amata, mi 
petegas, adoptu ni unu el ili .. . Adoptu ni unu! 

Kiel infano li genuis antaü $in kaj preninte en siajn 
largajn manplatojn la fingretojn de sia edzino li siegis 
per kisoj Sin. Dum la kisado li ekploris kaj ankaü Si 
ne povis reteni la larmojn. 

i glatigis la krispajn harojn de sia edzo kaj kun 
virina delikateco konsentis. 

— Ni adoptos unu .. NE adoptos por 

La posta. tago estis 
festotago por ili. Jam fru- 
matene li zorge brosis la 


paradan veston kaj ŝi 
prenis la plej ŝatatan 
kostumon el la ŝranko. 


Li rigardis ĉiuminute la 
montrilojn de la kukola 
horloĝo kaj esprimis dubon 
pri ĝia precizeco. Fine 
alvenis la konvena horo 
por fari la viziton ĉe la 
direktoro de la „Azilo 
por Trovitaj Infanoj“. 

lli ekiris. Dumvoje li 
aĉetis en iu magazeno 
pupeton kun moveblaj 
okuloj. 

La direktoro akceptis 
ilin atable -kaj servoprete. 
La afero estis tre facila, 
kvazaŭ preparita, kion 
oni povis konstati el la 
mieno de sinjoro Melon- 
kapo, tro naiva por esti 
bona aktoro. 

La direktoro kondukis 
ilin en grandan ĉambron 
de du- kaj trijaraj infanoj. 
La ploretado kaj kriet- 
anta ridado de la infan- 
aro estis la plej rava 
muziko por las oreloj de 
nia heroo. Liaj okuloj 
brilis pro ĝojo kaj kva- 
zaŭ serĉante iun li rigard- 
adis tien kaj reen. Lia 
rigardo fine trovis ripozon en fora angulo de la ĉambro. 
Tie ludis, apenaŭ trijara, knabineto kun pupeto. 

Li kuris al ŝi kaj kaptinte per ambaŭ manoj pre- 
mis ŝin al si kaj kisis kaj kisis kun emocia pasio. La 
rekone rjdetis kaj ĉirkaŭprenis lian kolon. 
Per siaj graciaj fingretoj ŝi hirtigis liajn lipharojn kaj 
zorge kombitan frizuron. 

— Rigardu! Rigardu! — li montris la infanon al sia 
edzino. — Kiel bela ŝi estas! Kiel ĉarme ŝi ridetas ! 
Rigardu, edzinjo mia, tiun ĉi senkulpan rideton ! Ĉu 
vi vidis iam pli belan ? Kaj ĉi tiujn brilantajn okulojn ! 
Diamantoj . . . veraj diamantoj! Jen, edzinjo kara, jen 
rigardu kiel etaj manplatoj, ĉerizaj lipoj, neĝblanka 
frunteto!!.. Edzinjo kara!- $i estas- belega knabi- 
neto... ĉu ne? 

— Jes! Beleta, sed . — kaj ŝi flustris al sia 
edzo — ĉu vi ne vidas, ke la etulino estas kripla ? 
Ŝi havas ĝibon. 

Li subite kovris per sia larĝa manplato la dorseton 
de la infano kaj doloraj larmoj tremetis en liaj okuloj. 

— Ne! Ne! Ne vere! Ŝi ne havas ĝibon! Ŝi ne es- 
tas kripla! Ne diru, edzinjo, ne diru tion! 

Por kaŝi sian emocion li turnis sian atenton al la 
infano kaj parolis rapide, ŝerce al ŝi. 

— Rigardu, etulino! Kion mi portis por vi. Nu 
kion? . . . Pupeton. Veran pupeton. Novan pupeton 
kun moveblaj okuloj . .. Rigardu ! Nun rigardu ! Jen 
la pupeto dormas ... jen la pupeto vekiĝas . . . nun 
denove ĝi dormas . .. kaj nun denove ĝi vekiĝas... 

La infano kaptis la pupon kaj kisadis ĝiajn mallerte 
pentritajn vangojn. 


— Mi amas pupeton! — ŝi pepetis kaj forte premis 
la pupon al si. . 
— Edzinjo! Edzinjo! Ĉu vi aŭdas? — eksplodis 
kun entuziasma krio la sento el lia koro. — Ŝi diris 


„mi amas pupeton“! Edzinjo mia, ĉu vi aŭdis iam 
pli kortuŝan voĉon ? Edzinjo mia . . . ni adoptu ŝin ... 
ni adoptu ŝin! Edzinjo . . . edzineto mia . .. i 

La virino rigardis sian edzon. Dolĉa kompreno kaj 
senfina kompato varmigis šian animon. Si fikse, sed 
kun mulda kareso, rigardis al liaj okuloj kaj vidis en 
ili senesperan baraktadon de patra amo, Si mem ne 


sciis kial, sed sentis emocian simpation al la eta orf- 
ulino kaj preskaŭ kontraŭvole elendis la brakojn al ŝi. 

Ŝi transprenis la infanon de li kaj longe kisis ŝin. 

— Diru al mi, etulino, „panjo“! Nu diru, kara, 
„pan . . jo“! . 

La infano ripetis kun necerta voĉo, ne konsciante 
pri la signifo de la vorto. 

— Panjo... 

Sinjoro Melonkapo, klinante sin al mano de sia ed- 
zino, kisis ĝin kun larma danko. Sia respondo estis 
delikata senriproĉa rideto. 


Kiu scias? Eble en tiu ĉi momento petis dian benon 
por ili en la transtera mondo, la animo de la iama 
knabino kun ruĝaj manoj kaj kontuzitaj kubutoj. 


Premiita dum la IX-a Int. Floraj Ludoj. 

ntaŭ multaj jaroj, en mia 
infanaĝo okazis, ke mia kara 
panjo dolĉe demandis min, 
tiel dolĉe, kiel povas de- 
mandi nur amanta panjo. 

— Fileto! Kio vi volas 
fariĝi, se vi plenkreskos ? 

Mi respondis kun la 
fiereco de 7—8 jara knabo: 

— Esploristo aŭ malkovranto. 

Mia panjo — mi bone rememoras — glatig- 
ante per siaj delikataj manoj mian dubenigran 
hararon, bonkore ridante rigardis min. 

„Ho! Vi eta naivulo, je kiam vi plenkreskos, 
jam ĉio estos esplorita, malkovrita !“ 

Mia infana koreto kunpremiĝis kaj mi estus 
preferinta tuj fariĝi plenaĝulo, por ke neniu 
povu anticipi miajn planojn. Kun sincera envio 
mi pensis pri Robinzono, Stanley, Kolumbus 
kaj pri aliaj, kiuj havis la feliĉon naskiĝi 
kaj vivi antaŭ mi. 

De tiam jaroj, longaj kaj suferplenaj, pasis 
for, sed komencante la priskribon de mia, 
aventura vojaĝo tra la siberia pra-arbaro, mi ne 
povas ne rememori pri tiu ĉi momento de mia 
infana revo. 

Bedaŭrinde la revo realiĝis, ĉar la sorto, ĉi 
tiu kaprica forto, ĵetis min en malproksiman 
orienton kaj devigis min vagadi, erarmigri 
milojn da verstoj en la siberia pra-arbaro, en 
la mistera, danĝera „Tajga“. 

Koncize priskribante la okazintaĵon mi ne 
intencas doni eternvaloran verkon, ĉar ne 
posedante la potencon majstran de plumo, mi 
restos nur fidela interpretanto de travivaĵoj 
kaj sentoj miaj. 

Tiu ĉi verko celas esti sole rememoraĵo pri 


ICA IUS JNO se 


homaj sufero kaj doloro, travivintaj en la XX-a 
centjaro, nomata: „epoko de la humanismo“. 
Legu kaj neniam sopiru fariĝi — Robinzono! 


I-a ĈAPITRO 
En kaptiteco 


en kiu estos informita la kara leganto pri plezuroj de 
militkaptitoj, pri la humaneco de la partioj batalantaj 
kaj pri io, kio ebligas la daŭrigon de tiu ĉi historio. 


Kie la manĝuria limo tuŝas la orient-sibe- 
rian, ĉe la renkontiĝo de du grandegaj riveroj 
Usuri kaj Amur estas la urbo Habarovsk. 
En la proksima najbareco de tiu ĉi ŝaŭme 
vivanta urbo oni konstruis la malgajan tom- 
bejon de vivantaj homoj. Ĝi estis la milit- 
kaptitejo. Malgraciaj, dikmuraj kazernoj, kiuj 
kunpreme katenis la vivon de, pli ol du mil, 
militkaptitoj. La ruĝkoloraj brikoj de la muroj, 
kvazaŭ respegulante la sangsoifon de l' kons- 
truintoj, rigide rigardis la najlodratajn barilojn, 
post kiu mizere vivaĉis germanoj, turkoj, 
hungaroj, kiujn devigis por militi la XX-a 
centjaro. Vivante en tiuj ĉi kazernaj kriptoj 
tri-kvar jarojn, eĉ kelkaj kvin-ses jarojn, 
plendante pri forrabita printempo de sia vivo, 
ili fariĝis maljunuloj, neniom ĝuintaj el plezuroj 
de la tera edeno. 

Tiutempe Siberio estis scenejo de gravaj 
politikaj metamorfozoj. En la jaro 1918. la 
„Entento“ decidis armile enmiksiĝi por pacigi 
(jepropra profito)la diversajn politikajn partiojn. 
En Vladivostok, 500 verstojn de Habarovsk, 
ĉiutage oni elŝipigis armeojn de diverskoloraj 
kaj diversnaciaj soldataroj. Francoj, angloj, 
kanadanoj, amerikanoj, italoj, ĥinoj kaj japanoj 
renkontis sin por defendi la altajn ideojn de 
P humanismo. 


Nia militkaptitejo trovigis en la intereso- 
sfero de l'amerikanoj kaj japanoj kaj ili 
alterne militkaptis nin „militkaptitojn“ por 
triumfe raporti pri la granda akiraĵo. 

Tiamaniere ankaŭ mi havis la honoron 
trifoje militkaptitiĝi. Unue la rusoj, poste la 
amerikanoj kaj fine la japanoj sen invito 
gastigis min kun vere kortuŝa gastameco. Tiu 
ĉi fakto laŭŝajne sensignifa, kunhavis grandan 
financan aliformiĝon. Tago post tago la rublo 
senvaloriĝis kaj ni kiel oficiroj, ricevis nun 
25 dolarojn, respektive 50 jenojn, anstataŭ 50 
rubloj. Unuvorte: kvincentfoje pli ol pli frue. 
Pro tio multmiloj da kaptitoj vivantaj en 
Siberio deziris ke ankaŭ ili estu kaptitaj 
de l amerika armeo. Notinde estas, ke al 
la deputitaro peteganta, kiu priskribis per 
sincera, korpremiga parolo la situacion mizeran 
de Petropavlovskaj militkaptitoj, el kiuj mortis 
pli ol 2000 homoj pro malsattifo dum du 
monatoj, la estro de la amerika ruĝa kruco 
respondis jene: „Ameriko havas nur larmojn 
por mildigi la suferojn, sed ne monon!“ kaj 
li donace disdonis kelkajn preĝlibrojn kaj 
rozariojn. 

Verdire nia financa stato pliboniĝis kaj ni 
estis nomataj „milionuloj de l militkaptiteco“. 
Sed ni vere estis nur „milionuloj de l' mizero“ 
kaj neniu estus enviinta nin, havante la saman 
situacion. La plimulto de miaj samsortanoj, ne 
ricevante iun ajn sciigon pri siaj hejmo kaj 
familio, melankolie rigardis al la nigra eston- 
teco. La ĉiama malcerteco, la konstanta sen- 
virina socia vivo , la troloĝateco de ĉambroj, 
(60—70 personoj loĝis kune) la venena odoro 
de haladzo kaj la bacilhavaj elspiraĵoj ne 
nur rompis la sanecon de l' nervaroj, ruinigis 
ankaŭ la animan ekvilibron. La sento de 
sklaveco naskis malkuraĝon; la imagforto 
de ekscititaj mensoj — frenezon. Ĉiutage 
plimultiĝis la nombro de tiuj, kies anima 
stato ne povis porti plu la ŝargon de la 
„milionula vivo“, akompanatan de konstanta 
skrupulo. 

Ho, kiel ni enviitoj sopiris la vivon de niaj 
enviantoj, kiuj kvankam mizere trenis la 
ĉaron de l’ vivo, tamen havante la eblecon de 
la libera movo, povis forgesi momente siajn 
turmentojn. Kion fari? Kion fari? estis la 


senĉesa plendkrio, kiu ricevis respondon 
neniam. 
Amerika regimentestro Morov, promesis 


baldaŭan reenpatrujigon, sed la promeso restis 
promeso. Lia Moŝto Janin, franca generalo 
sendis manskribitan leteron, promesante sian 
helpon, kvankam la ŝipoj ankoraŭ ne vidiĝis 
sur la blua horizonto de l'maro, eĉ ne estis 
je lia dispono. Sed konsoli estas bela virto 
kaj kostas neniom. Li promesis eĉ tujan hel- 
pon, se ni estos pretaj kun pafilo en la mano 

ekmarŝi laŭ okcidenta direkto tra la Ural- 


caras 


trompiĝo. La ĉion neanta pesimismo iom post 
iom disetendis siajn flugilojn, kies ombroj 
funebre malheligis eĉ la plej etan fajreron de 
l espero. La lipoj kurbe silentis, — nur kelk- 
foje eliĝis la kutimita plendfrazo. „Ne eble 
rezisti plu!“ — „Mi ne ricevis leteron de 5 
jaroj.“ — „Filineto mia certe ne rekonos min!“ 

Mi estis 18-a jara, kiam mi estis devigita 
komenci la soldatan vivon kaj nun 24 jarojn 
mi povas kalkuli por mi. Kiu redonos mian 
junecon perditan? Kion fari? Kien iri? 

Kion? len ajn, nur rifuĝi for el tiu ĉi mu- 
elejo, kie oni frakasas homajn animojn. Rifuĝi 
kaj flugi al la libera aero, al malproksima 
lando, kie atendas nin ama ĉirkaŭpreno de 
niaj gepatroj, fianĉino ... Kaj jen naskiĝis 
la penso pri forkuro ... 

Oriente, al Vladivostok, la kontrolo estis 
tre severa kaj ne unufoje okazis, ke oni reportis 
forkurinton el — Kanada. Okcidente, al batal- 
fronto de Generalo Kolĉak, kvankam atendas 
mil da danĝeroj, sed bonŝance eble ,.. 

— Dum printempo! — ni konsole kaj ku- 


Willy Pogány: llustr. por la verko: „Vojaĝoj de Gulliver“ 


raĝige ripetis senĉese ĉi tiun frazon. En Siberio 
le vintro daŭras de oktobro ĝis junio kaj se 
oni multe hezitas aŭ ne profitas la pli favor- 
ajn sezonojn, jam estas vane Cio ... Cio. 
Forkuri! jen la sola savo por ni! 

Kiel epidemio disvastiĝis la lernado de rusa 
lingvo kaj ĉiu komencis studi iun metion. 
Ankaŭ mi konvinkiĝis, ke la doktora diplomo 
valoras malmulte, se fremdlande oni devas 
perlabori la ĉiutagan panon kaj pro tio, en 
jaro 1919. mi fariĝis diligenta metilernanto de 
maŝin-seruristo, opiniante, ke pere de tiu 
metio mi povas prosperi dum la longdaŭra 
vojaĝo. Ĉiutage sintrude mi iris por labori, 
ĉar la ne kutimita okupo kaŭzis trolacigon. 
Tamen ĉi tiu lacigo estis la plej feliĉa profito, 
kiun mi havis post la 7—8 hora labortempo, 
ĉar ĝi lulis min al dormo sensonĝa. 

Subite aliiĝis la politikaj cirkonstancoj, kiuj 
havis grandan influon je la vivo, ŝajne trankvila 
kaj indiferenta, dela militkaptitejo. Evidentiĝis 
la falseco de tiu percepto, ke „mi ne intersiĝas 
pri politiko!“ „Nenian rilaton mi havas kun gi !“ 
k. t. p. ĉar la politikaj okazintaĵoj de la ekstera 
mondo renverŝis ĉion ankaŭ en la interno de 
niaj kriptoj post la najlodrataj bariloj. lom da 
espero ekĝermis en niaj animoj. 

La milita aventuro de l'grandaj potencoj en 
Siberio senrezulte mortaĉadis kaj vekis mal- 


Willy Pogány ; Ilustr. por la verko: „Vojaĝoj de Gulliver* 


simpation, krom tio la registaro de generalo 
Kolĉak konstatinte la plenan fiaskon de siaj 
projektoj decidis retiri sin kaj cedi la lokon 
por nova reĝimo. Unue forlasis Siberion la 
taĉmentoj de italoj, francoj, hinoj kaj angloj. 
Kontraŭ la postlasita amerika soldataro la 
rusaj gazetoj, subaĉetitaj per japana mono, 
propagandis, ironie menciante, ke „Ameriko 
verŝajne pensas tion, ke Siberio estas akvujo, 
el kiu povas trinki ĉiu bovo“. Finfine eĉ 
Ameriko prudentiĝis kaj reordonis siajn taĉ- 
mentojn. 

En Siberio restis sola la japana armeo kaj 
por mejlaj paŝoj proksimiĝis la ruĝa armeo. 
La 10-an de februaro 1920. ĝi atingis kaj 
okupis Irkutsk-on, la ŝlosilon de Mongolio. 
Ni, inertaj malfeliĉuloj, atendis kun kortremeto 
la renkontiĝon de tiuj ĉi du gravaj kolosoj. 
Ne pro la sorto de l' Siberio, nek pro la milita 
bonŝanco de iu ajn armeo el la du malamikoj, 
sed pro nia propra vivestonto regis nin 
la malpacienco, miksita kun komprenebla 
timo. 

Klaĉaj babilaĵoj, batalkampaj raportoj, kiujn 
la tro ekscititaj pesimistoj kaj optimistoj mem 
disvastigis inter ni, kvazaŭ kinematografe 
montris la grandan teatraĵon, de kiu dependis 
ankaŭ nia sorto. Fine ĉiam pli kaj pli firmiĝis 
la famo, ke en sovjeta Ruslando ne ekzistas 
plu militkaptitoj, ĉar la tiea registaro repat- 
rujigis ilin jam antaŭ longe .. . Ho kiom da 
larmoj, suferoj kaŭzis tiu ĉi falsa informo! 
Kiom da homaj vivoj estis estingitaj poste 
pro tiu ĉi bonintence farita konsolo ...? Sed 
ni kredis la verecon de tiu kaj ... decidis. 

Sufiĉas! La packontrakto estas subskribita 
de pli ol du jaroj kaj ni atendas ĉe la limo 
de Hinio sen espero. La registaroj faras nenion 
por helpi nin, do estas urĝe agi kaj ĉesigi ĉi 
tiun malbenitan staton per propra helpo. 

Kaŝe ekbrilis la okuloj de kelkaj samsortanoj 
kaj ĉiutage kreskis la nombro de tiuj, kiuj 
flustre demandis unu al alia. „Ĉu ankaŭ Vi?“ 
Oni facile komprenis, ke pri baldaŭa forkuro 
aludas la parolanto. La respondo estis simpla, 
kiel la demando, sed akompanata de dolĉ- 
espera rideto: Ankaŭ mi! 

Neatendite la japana komandantaro decidis 
forlasi la okcidentan parton de Habarovsk, 
gubernion Amur kaj la plenpotenca generalo 
adiaŭdirante deziris feliĉon al la multon 
suferinta rusa popolo. Fine! Jen estas la 
tempo por agi! 

Ekstere grincis la 409 frosto sed interne en 
la kriptoj ni atendis kun senpacienca espero — 
la reviviĝon Super la helblua neĝtavolo, 
kvazaŭ odoro de malproksimaj violoj, ŝvebis, 
logante nin, — la libereco! 


(Daŭrigota) 


115 


e +: A Ó AA XA 9 ST AA 9 ST A A O 


> BANTA 
e es a ka 
EM 


$. "re; 
n 


n n juj a 


"SY ss e maT em mr Tm ren mm rr Tm Tm e re 


ANTAŬ LA FINVENKO 


TEO JUNG 


Ne kuraĝon perdu, fratoj, 
Vivu la Espero! 

Jam el malproksim' salutas 
La revita tero. 


Verda ter', Esperantujo, 


Jam ne fantazia, 
Baldaŭ estos realaĵo 
Korsopiro nia. 


Blovu, freŝa, forta vento ! 
Streĉu nian velon! 

Fratoj, lastan forton donu : 
Vidu jam la celon! 


Verda ter', Esperantujo, 


ne fantazia, 
aldaŭ estos realaĵo 
Korsopiro nia. 


La remilojn en la ondojn 
Premu ni profunde ' 
Rekompencon jen sur bordo 
Trovos ni abunde. 
Verda ter, Esperantujo, 
Jam ne fantazia. 
Baldaŭ estos realaĵo 
Korsopiro nia. 


Do. kuraĝon, karaj fratoj! 

Vivu la espero : 

Baldaŭ atingita estos 

La revita tero! 
Verda ter, Esperantujo, 
Jam ne fantazia, 
Baldaŭ estos realaĵo 
Korsopiro nia. 


P RINTEM P E 
LUJZA SUMITZ 


La homoj revadas. 
la dolĉa veneno 
Post velko de rozoj frostigos la ploron 
aŭtuna mateno. 


Plenigas la koron 
i estas ravanta. 

La duboj forflugis kaj vekas esperon 

la viv' mensoganta. 


OMBROJ DE AŬTUNO 
M. SOLOVJEV 


Tra la fenestro vento ĝemas. 
Aŭtuno ploras ekster dom'. 

En forno lasta fajro tremas, 
Sur muro saltas ombrfantom'. 


Mi sidas, kapo sur la brusto, 
Kaj streĉas sin distrita pens', 


vivi plu sen ĝoj', sen gusto ? 


u venos iam ajn kompens'? 


Anim' pleniĝas per malpaco, 
Pri vivo kreskas abomen', 
Kaj mortas sur vizaĝ' grimaco 
De ĵus fuŝinta arleken' 


ES vanta estis tuta vivo, 
enĉesa lukto kaj mizer’ : 
Forestas senco kaj motivo 
Por ekzistadi sur la ter' 


Sed kapon fulma pens' radias : 


„Idea pen’ ne estas vant !“ à 
Kaj mi savita goje krias: 
Pravigas vivon ,Esperant'*! 

E paor de l' printempo narkotas la teron. 

NIAJ VERKISTOJ 


NIKOLAO HOHLOV 


MONDLITERATURA 
KAJ MONDARTA OBSERVO 


GEORG KAISER, sendube unu el la Cefaj reprezen- 
tantoj de la plej moderna germana dramo, post sia 
okupiĝo pri temoj el la sfero de socialaj problemoj kaj 
utopioj, nun, en sia plej nova verko turnas sin al la 
historia estinteco, sed nur por temo; kion li donas, 
tio ĉiam pli profunde iras la vojon de la animaj sek- 
retoj, la vojon de la mistikismo. Nun oni prezentis en 
Leipzig lian tragedion: Gilles kaj Jeanne, kiu per tute 
apartaj kaj mistikaj rimedoj formas la tragikon de la 
Virgulino de Orleans, kaj kune ankaŭ tiun de Gilles 
de Rais, kiuj, ĉe li, trans ĉiuj historiaj realaĵoj, estas 
kvazaŭ la senditoj de ia mistera dia potenco, destinitaj 
por plenumi la faton unu al la alia. Nemezurebla 
distanco disigas lian Virgulinon de Orleans de tiu de 
Schiller. Kvankam ankaŭ ŝi portas la arĝentan kirason, 
flirtigas la standardon kaj svingas la glavon, sed dum 
la plej furioza tempesto de batalo subite ŝin kaptas la 
konvinkiĝo ke ŝia destino ne estas gajni la militon sed 
savi Gilles de Rais, la pra-malbonulon, la blubarbulon, 
la enkorpiĝon de la kulpa volupto. Gilles de Rais, la 
juna marŝalo de Francujo, estas malhela ombro de la 

irgulino en la bataloj. Nur por ŝi li armis trupojn, 
nur por ŝi li venkas la anglojn. Sed dum la Jeanne 
d' Arc de Schiller ne restas netuŝita per la fajro de la 
angla Lionel, la Jeanne de Georg Kaiser estas perfekta 
sanktulino, la sopirado de la voluptema Gilles forglitas 
de sur ŝia arĝenta kiraso. Sed por Gilles ĉia rimedo 
estas bona kaj fine li fortiras siajn trupojn el la batalo 
por trudi Jeanne'on al si. Sed la virgulino prefere 
pereigas sin, ol oferi sian korpon. Kaj tion ŝi faras ne 
por savi sian aŭreolon de ĉasteco, sed por tiom pli 
grandioze donaci al la viro sian tutan individuecon. 

La angloj kaptas kaj starigas Sin per akuzo pri sor- 
Cistineco antaú la papan tribunalon, kiu konstatas Sian 
senkulpecon. Sed nun minace aperas denove Gilles de 
Rais. En sia ama frenezo li faras kalumnian ateston 
en la proceso de Jeanne. La virgulino antaúscias tion 
kaj preparas sin por tio. La falsa atesto Sin portas sur 
Stiparon. Kaj nun Kaiser jam venigis la sorton de 
Gilles tien, kien li volis, kie li povas primontri liajn 
turmentojn de voluptmurdinto. Tortura kaj nesatigebla 
sopirado al Jeanne vekas en li murdeman furiozon, 
kies unua viktimo estis guste la virgulino. Vane kreas 
lia alhimisto sep arĝentkirasajn kopiaĵojn de Jeanne, 
lia sopirado fariĝas nur pli freneza. Li murdas kaj 
detruas, fine oni kaptas kaj starigas lin antaŭ juĝist- 
aron. Sed nun, kiel ĉiela sendito, aperas Jeanne d' Arc 
kaj ŝia atesto savas Gilles. Kaj la forto de ŝia sinofero 
rompas la krimulon, senpove, ekmordite de konscienco 
li faras sinceran konfeson. Altefluganta, grandioza, 
religia mistikeco akiris la plenan grandan sukceson 
por ĉi tiu akto. vig. 


ELEONORA DUSE estas nun en sia sesdekkvara 
jaro. Dum tiuj sesdekkvar jaroj, en la varmega kaj 
kruela atmosfero de la scenejo Duse fariĝis tute mal- 
junulino: ŝiaj haroj estas arĝentblankaj kaj jam iom 
maldensiĝintaj, ŝian vizaĝon traplugis la tempo per 
profundaj sulkoj, kaj jam iom kuntiriĝis tiu subtila 
korpo, kiu ĉiam preskaŭ falis sub la ŝarĝo de la pura 
kaj granda monumentaleco. Tamen Duse nun finludis 
en Firenze novan rolon, akceptite kaj akompanite per 
tia pieca admiro, kia al ŝi konvenas je la fino kaj 
konvenis jam ankaŭ je la komenco de ŝia kariero. 

Cosi sia: Tiel estu ... Jen la titolo de la dramo, 
kiun Tomaso (Gallarati-Scotti, juna Milana verkisto 
kreis por Duse. Kiam la kurteno leviĝas, Duse jam 
genuas sur la scenejo, duone forturninte sin de la 
publiko, apud la lito de sia malsana infano. Senmove 
ŝi turnas sian kapon al la lito, dum la publiko de la 
Teatro della Pergola, kiel unu homo aplaŭdas dum 
minutoj. En la unua akto ŝi estas ankoraŭ juna virino, 
kaj, kiel tia, ŝi ne povas rigardi al la aŭdantaro. Nun 
eksilentas la aplaŭdo, kaj mallaŭte, kun milda sonoro 
eksonas la plenda voĉo de Duse. Al la kuracisto ŝi 
parolas, petegante helpon por la malsana infano, sed 
la kuracisto jam venis ĝis la limoj de sia scienco, kaj 
montras al la ĉielo. Kaj Duse nun petas de la ĉielo la 
helpon. La bildo de la Sankta Virgulino pendas sur 
la muro, al tiu ŝi petegas, al tiu ŝi faras du solenajn 
promesojn. La edzina vivo portis senreviĝon por la 
juna virino, ĉi tiun senreviĝon nun komencas mildigi 
la vekiĝo de nova amo. El la angulo de la fenestro, 
tra la kurteno ŝi elrigardadis al la strato, kiam iu 
preteriris . . . De nun ŝi ne plu elrigardos, ekstermos 
el sia koro ĉiun kulpan senton. Ci tio estas la unua 
promeso kaj la alia estas tio, ke de nun Ĉiujare ŝi 
iros unu fojon, surgenue, kun la pilgrimantoj, al la 
preĝejo de Maria, se la knabeto saniĝos. La vortoj 
de la promeso tiel milde kaj parfume karesas la aŭd- 
antojn kvazaŭ florpluvo faladus de ie. La kurteno 
falas. Ĉiuj aplaŭdas saltleviĝinte, sed vane, Duse ne 
montras sin, nun ŝi ankoraŭ ne povas montri sin 
antaŭ la kurteno. . 

Óis la komenco de la dua akto pasas dudektr! 
jaroj. La patrino faras nun dudektrie la penigan pil- 
grimvojon al la pregejo, Car Maria faris miraklon kaj 
la knabo resaniĝis. Sed li tute similas sian patron, li 
estas facilanima, senbrida, brutala, li ne komprenas 
kaj priridas la mildan amon, dolorvualan karesemon 
de sia patrino. Sur la pilgrimvojo ili renkontas sin. 
Ŝi genuante, en la nigra pilgrimsurvesto, li en diboĉa 
societo kun facilaj virinoj. La patrino alparolas lin : 
Giovanni, Giovanni, eksonas dufoje, sole la nomo de 
la filo. Sed ĉi tiuj du vortoj estas admirinda muziko 
de la doloro kaj amo, de la petego kaj espero. Du 

vortoj kaj en ĉiuj okuloj larmo eksidas. Sed la filo 
hontas pri sia patrino kiu nun aspektas kvazaŭ almo- 
zulino, kaj li iras plu, lasinte en la polvo de l' vojo 
tiun, kiu oferis por ŝi sian amon, kaj oferis ĉion, 
kion la vivo ankoraŭ promesis al ŝi. La petego de 
Duse, la plendo de Duse, la maldolĉa sento de Duse 
kaj la patrina amo, pli forta ol ĉiu alia sento pleni- 
gas nun la scenejon mallaŭte kaj tamen kun potenca 
kaj rava melodio. 

Post la dua akto oni ne vane aplaŭdas. La kurteno 
disiĝas kaj kun lacaj paŝoj, iom kliniĝinte, kun lipoj 
kurbiĝintaj je dolora rideto paŝas antaŭ la publikon 
tre maljuna, preskaŭ timige maljuna virino. Malfacile 
estas kredi, ke nur antaŭ dudektri jaroj verkis D' 
Annunzio tiun faman, kruelan kaj malĝentilan amro- 
manon, en la fono kun Venezia. Li devis tiam rifuĝi 
kaj elmigri por longa tempo pro la itala komunopinio 
kiu turnis sin akre kontraŭ li pro la ofendo kaj 
perfido al Duse. Tamen, ŝajne la cindriĝo de ĉi tiu 
Fajro maljunigis Duse'n tiel frue, kaj de tiam ankoraŭ 
multe plimaljuniĝis la plej perfekta instrumento de la 
mola muziksonoro de l' itala lingvo. 

La tria akto estas tre mallonga. En la preĝejeto, 
antaŭ la altaro de Maria, Duse preĝas kaj plendas 
mallaŭte. Kaj Maria paŝas de la altaro, ĉirkaŭbrakas 
la nigrevestitan maljunulinon, ekkaresas ŝiajn harojn, 
kisas ŝiajn okulojn duonblindajn pro multa ploro, 
silente kaj milde kuŝigas la troŝarĝitan korpon antaŭ 
la altaro kaj repaŝas sur sian lokon. Kaj la maljunu- 
lino ne levos sin plu, ĉar la mankareso de Maria 
portis al ŝi la grandan pacon, la mildan dormon, la 
forgeson pri l doloroj, la dolĉan ripozon. lc. 


ILUSTRAĴOJ DE WILLY POGANY. — En tiu ĉi 
numero de nia revuo la legantoj trovas kelkajn 
ilustraĵojn de Willy Pogany, de artisto vivanta en 
Ameriko. Ni prezentas lin kiel grafikiston — plej 
unuarangan en ĉi tiu kvalito — sed Willy Pogany estas 
unuavice pentristo. Lin ne infektis la unutoneco kaj 
senvaloreco de la universala grafikarto, kiu ja servas 
unue la plej grandan (kaj estetike me instruitan) 
popolamason per la libroilustrado. Willy Pogany restas 
ĉiam kaj ĉie pentristo, kiu laboras per la eleganta kaj 
dolĉa ritmo de l' koloroj kaj la forto de liaj koloroj 
lasas plenan efikon en la okuloj kaj animo de la 
rigardanto, eĉ tie, kie alia neartista individuo eksentas 
kaj reproduktas de la simpla aŭ naiva temo nur 
banalaĵojn. 

Li okupas sin per artistaj kaj pentristaj problemoj — 
tion montras liaj murpentraĵoj kaj tion dokumentas 
lia vivo plena de artistaj evolucioj kaj revolucioj. 

Foliumante liajn fabellibrojn, ni relulas nin en la 
songplenan infanecon kaj rigardante liajn pentraĵojn d 
la fresco, ni vidas la esperplenan estonton de niaj 
posteuloj. : 

Willy Pogány estas la plej originala kaj interesa 
grafikisto de niaj tagoj, sed la estonton li havas an- 
koraü antaü si. Es Ploranto. 

G. MEAZZINI: NOVO VOCABOLARIO ITALIANO- 
ESPERANTO. — 280 pagoj en-8% 1922. Editore 
A. Paolet, S^ Vito al Tagliamento. — Prezo: 
5 liroj italaj. 

Aperas nun en multaj landoj la naciaj vortaroj por 
Esperanta studo, ĉu novaj, ĉu noveldonaj; pri la 
„vocabolario“ de S-ro Meazzini, membro de la Lingva 
Komitato, ni ne parolus ĉi tie, se tiu verketo ne pre- 
zentus en si la apartaĵojn, simptomajn en nia mov- 
ado post la fino de P milito. 


Estas bonaj novaĵoj en la vortaro de nia itala 


kolego: gimnasto — gimnastikisto, grunti = porke- 
bleki, vito = vinberarbeto, bilo = grava dokumento, 
nano malgrandegulo, rikani == malice duonridi, 
fono = fundo de l' perspektivo, selekti = racie elekti 
por plibonigo de l' raso, sesango == fluida parto de 
l' sango, retroagi, cisalpa, espozi, eskluzi, estazo, 
estrakti, eskremento, geografo. 

Trafaj kunmetaĵoj estas troveblaj en la verketo : 
unutona == monotona, verismo, partiano, disbranĉi, 
sinsekva, travintri, prehistorika, atestilo, tenema, viskoza, 
wziulo, pseŭdoprofeto, pilkego, laŭorda, nodoza, elek- 
trizi, magnetizi, centralizi, kanalizi... k. c. 

Sed multe pli granda estas hombro da novaj radi- 
koj, kiuj ŝajnas nenecesaj aŭ tro naciapartaj, ekz.: 
vokabulo == vorto, noro = bofilino, urceo = oleo- 
poto, violdamoro = violoneto, tantalizi = turmenti, 
evaneski = malaperi, tepida == varmeta, veleito = 
vandeziro, forsto == arbaro, bajo — golfeto, stratego 
— militestro, blazo = aerveziko, brahoj = pantalon- 
eto, kakofonio — fisonado, sonaĉoj, violenta = fort- 
ega... k. m. a. 

Tamen, la utilo de la nova eldono de l itala vort- 
aro restas nepridubebla, ĉar la novaj radikvortoj 
ordinare staras apud la kompreneblaj kunmetaĵoj, kaj 
la bonŝanco de l' uzanto espereble gvidos lin al la 
elekto de l’ pli taŭgaj vortoj, necesaj por esti kom- 
prenata de neitalaj samideanoj. Petro Stojan, L.K. 


EUGEN WUSTER: LA OFICIALA RADIKARO kun en- 
konduko kaj notoj. Esperanto-Verlag Ellersiek & 
Borel G. M. B. H. Berlin kaj Dresden. 


Goje akceptinda verketo farita de nia samideano- 
esperantologo kun lia kutima ĝisfundemo. La verko 
donas ĉiujn oficialajn radikojn kun ilia gramatika ka- 
raktero, kun signo pri ilia trovloko, sed samtempe ĝi 
donas ankaŭ kritikon kaj proponon. i proponas ĉe 
kelkaj vortoj novan gramatikan karakteron anstataŭ la 
Fundamenia, sed ĝi ne trudas ilin, montrante, inter 
krampoj, ankaŭ la Fundamentan karakteron. Ĉar hodiaŭ 
jam estas evidente ke la bazo de la Esperanta vort- 
tarado estas la difinita gramatika karaktero de la radi- 
koj, ĉi tiu libro, kiel la sola en sia speco, estas vere 
nemalhavebla por ĉiu progresinta Esperantisto. 

i tiu libro donas denove aktualecon al la tiel no- 
mita „Esperantologio“ kies tezojn la aŭtoro en pluraj 
artikoloj eksplikis sur la paĝoj de l' Esp. Triumfonta 
(novembro 1921) kaj kies skizon li donas ankaŭ en 
la Enkonduko de ĉi tiu libreto. Ĉar ĉi tiuj tezoj gvidis 
lin en la kunmeto de la jena verketo; oni apenaŭ po- 
vas recenzi la libron ne parolante kelkajn vortojn pri 
la esperantologiaj rezultoj de la aŭtoro. 

Kvankam mi, persone, ne tute konsentas kun la 
aŭtoro pri ĉi tiuj rezultoj, ankoraŭ malpli mi konsen- 
tas kun tiuj, kiuj diras la esperantologion vana, eĉ 
malutila laboro. Laŭ mia opinio la ĝusta vojo kuŝas 
ankaŭ ĉi tie en la ora mezo. 

Ni ne rigidigu la lingvon per troa precizeco, ĉar 
tiel ni forprenus ĝian plej grandan ĉarmon. Sed, ali- 
flanke, la lingvo devas havi kapablon eĉ por la plej 
ekzakta precizeco, se estas bezonate. Do la gvidanto 
estu la „neceso kaj sufiĉo“; en la literatura lingvo ni 
ne faru la stilon tro peza per nenecesa uzo de preci- 
zigaj sufiksoj, ni lasu la precizigon al la kunteksto, 
sed en teknikaj terminoj ni povu precizigi plej per- 
fekte, se estas necese. 

Ekzemple: ŝtatigi lernejojn signifas evidente: apar- 
tenigi lernejojn al ŝtato, kvankam laŭsence ĝi signifus ; 
fari el ili ŝtaton. Dubo, malkompreno ne estas eblaj. 
Tamen la lingvo devas havi ankaŭ la vorton signi- 
fantan ekskluzive kaj sole: apartenigi al la ŝtato 
(alŝtatigi). 

Same, pri la „hibridaj vortelementoj“. Laŭ mia opi- 
nio ili tute ne estas hibridaj, ilin nur karakterizas libera 
uzo de la principo de sufiĉo. Ni rigardu la vorton 


fiksa devenintan el la verba radiko fiks’. Cu ĝi estas 
adjektivo senpere derivita el verbo? Tute ne, tiaj ad- 
jektivoj ne ekzistas, ilia deriviĝo pasas ĉiam tra la 
substantiva formo. Do fiksa ne signifas (daŭre) fik- 
santa, sed „rilatanta al tikso“, „karakterizita per (onia) 
fikso“, same kiel ama letero ne estas amanta letero. 
La uzo de tia adjektivo funkcianta kiel „daŭra parti- 
cipo“ ankaŭ bazas sin sur la libera uzo de la principo 
de sufiĉo ... Ja ankaŭ adjektivo derivita senpere de 
substantiva radiko povas havi la aspekton de „daŭra 
participo“. Venena trinkaĵo estas preskaŭ la sama kiel 
venenanta trinkaĵo. 

En okazo de neceso oni uzu la formojn fiksanta 
kaj fiksita. 

Same, mi havas malsaman opinion pri la gramatika 
karaktero de la sufiksoj „ec“ kaj „ad“; laŭ mia lingva 
sento ambaŭ estas substantivaj. Per tio ni havas dum 
la pluformado de la neprimitivaj vortoj sufiksojn por 
ĉiuj kategorioj de la „ento“ (konkretaĵo, kvalito, ago). 
Kvankam aparta sufikso de abstrakto mankas, tion 
oni povas helpi prefere per kelkaj novaj vortoj, ol per 
enkonduko de pure gramatika „sutikso de enteco“. 
La mankanta adjektiva sufikso estas bone anstataŭ- 
igebla per prepozicioj-prefiksoj, la verba per la 
participaj finaĵoj (radiatiĝi, kronatigi), por kio ni havas 
ekzemplon en la vorto „konatiĝi“. Nur, por eviti kon- 
fuzon pri „ec“, oni devus ekstermi el la lingvo la sen- 
respondecan uzon kaj trouzon de la sufikso „ec“ en 
la senco: kvazaŭ ..., simila, kiu faras al mi 
ĉiam malagrablan impreson, lingvaĵo, en ki ĝi tre ofte 


troviĝas, ŝajnas al mi — kiel diri — senpova stilo. 
Oni uzu anstataŭ ĝi: kvazaŭ . .., laŭ ..., .. .mani- 
era, . . . simila, . . . forma, . . . ŝajna, . . . aspekta, 


eĉ min tute ne ĉagrenus, se iu kuraĝus enkonduki ian 
novan sufikson de simileco, Proponi mi ne volas, sed 
oni povus eble pensi pri pli ĝenerala uzo de la jam 
teknika sufikso „oida“, aŭ pri la sufiksa uzo de la 
adverba finaĵo e (ea). 

Sed, pardonon, mi tute deflankiĝis. Tutan teorion de 
derivado mi ja ne volas ekspliki inter la malvastaj 
kadroj de recenzo. 

Do mi ripetas, reveninte al la libro, ke ĝi estas tre 
utile konsultebla verko. Kelkaj korektoj: argumento [i], 
atenti [a], celo [i], cenzuri [o], floro [i], detalo [a], 
planto [i], semo [i], vesto [i], verko [i], vundo [i] ktp. 
estas nepre aprobindaj, parte jam sankciitaj de la 
lingvouzo, aliaj ŝajnas dubaj, la adjektiveco de la mal- 
sanoj ŝajnas al mi certe malĝusta. Entute ĉi tiu afero 
estas tiel grava ke pri ĝi ne povas decidi unu sola 
homo, kaj post pli aŭ malpli longa tempo certe devos 
sin okupi pri ĝi ankaŭ niaj lingvaj institucioj. Tiu- 
okaze ilia laboro estos nepre plifaciligita per la pre- 
ciza, ĝisfunda laboro de la respektinde laborema 
aŭtoro Kopar. 


ALEGORIOJ EL LA NATURO, de Margaret Gatty 
Dua kaj pligrandigita eldono. Frad. George Gordon 
(Gego). London, Brita Esperantista Asocio. 66 paĝa. 


Kun sincera ĝojo ni salutas la duan eldonon de tiuj 
ĉi alegorioj kies Carmo ravas,la animon de ĉiu medi- 
tanta homo. La eternaj demandoj pri destino kaj diaj 
leĝoj estas spontane klarigitaj en ili per la puranima 
simpleco de la verkistino, kiu, elektante la fabelan for- 
mon por interpreti sian filozofion, neniam altrudas la 
propran opinion. Sed ĝuste en tiu ĉi modesta reteno 
estas la konvinka forto, kiu multloke frapas nian 
atenton kaj igas nin admiri ŝiajn profundsencajn bildojn. 

i kvazaŭ spegulon tenante antaŭ ni, montras nian 
nepran alligitecon al la Naturo, en kiu oni povas trovi 
konsolan revelacion por la ŝajna vaneco de la homa 
vivo. Harmonio kun la naturo. Jen la fundamenta tezo 
de la verko kaj la verkistino sukcesis veki intereson 
pri la problema mondpercepto, sur kiu oni povas trovi 
novajn vojojn al la morala pliperiektiĝo. 

La stilo estas elegante fundamenta, kvankam kelkloke 
la tradukinto, preskaú senkaúze, renversis la vortordon, 
kiu malfaciligas la tujan kaj klaran komprenon, 
regantan ĝenerale en la tuta verko. Ni varme reko- 
mendas la legadon de la alegorioj, precipe al nia 
junularo, kiu nepre bezonas bonstilajn verkojn kun 
altnivelaj enhavoj. (Jobo.) 


HISTORIO DE ESPERANTO K. Brüggemann kun la 
paroladoj, leteroj ktp. de D-ro Zamenhof. Poŝ- 
formato. 160 paĝa. Eldono de Esperanto-Verlag 
Friedrich Ader, Dresden-A 2. A 


Utila libreto, precipe por progresantaj kursanoj, kiuj 
bone kaj fidele ekkonos la historion kaj ankaú Ja 
internan ideon de nia movado el la koncize verkita 
libreto. En mallonga resumo gi donas la historion da 
la antaŭesperantaj mondlingvaj celadoj kaj pravigajn 
argumentojn por la internacia lingvo, konigas la deve- 
non kaj diversajn epokojn de Esperanto, kie eble, per 
la vortoj de l’ Majstro. Sekvas la priskribo de la inter- 
naciaj kongresoj kun la laŭvorta cito de la paroladoj 
de Zamenhof. Specialan intereson donas al la libreto 
ĝiaj aktualaj partoj, ĝi raportas eĉ pri la plej freŝaj 
okazintaĵoj, postsekvante la movadon ĝis niaj tagoj. 
Tiel ĝi estas utila ankaŭ por la propagandisto, kar, 
pro la Zamenhofaj paroladoj, kiujn koni estas kvazaŭ 
devo de ĉiu Esperantisto, ĝi estas aĉetinda por ĉiu 
samideano. 

La lingvaĵo estas tre bona, eleganta, flua, facila, en 
la tuta libro oni ne trovas eĉ unu riproĉindan esprimon. 

Do la libro estas vere rekomendinda. Sed — mo- 
deste ni demandas — ĉu nia revuo tute ne ekzistas ? 


Kopar. 


CU VI PAROLAS ESPERANTE ? Interparoloj Espe- 
ranto-polaj el la sfero de l' praktika vivo. Prilabovis 
D-ro Emil Pfeffer. 48 paĝa. Eldonis .Biblioteka Pow- 
szechna (Biblioteko Universala) de Wilhelm Zucker- 
kandel en Zloczow (Polujo) 1600 pm. Bonstilaj parol- 
ekzercoj por poloj. 


DAS DEUTSCHE LIED IN ESPERANTO. — Ger- 
manaj kantoj Esperantigitaj. Kompilis: Friedrich 
Pillath. Esperanto-Verlag Ellersiek & Borel G.m.b.H., 
Berlin. Dua eldono. Prezo: 0.80 Mk. ŝlosilnombro, 
resp. 0.80 svfr. 


La rapida elĉerpiĝo de la unua eldono estas ne 
nur bona rekomendilo por la libreto sed ankaŭ inst- 
igo por aliaj nacioj : eldoni la tekstoja de siaj popol- 
kantoj en Esperanto. Samlandano certe havas plezuron 
rekonante la vortojn de sia kara kanto en nia kara 
lingvo, alilandano certe plezure konatiĝas kun la 
kantotrezoro de fremda al li popolspirito. Vivu do la 
sekvontaj tiaj libretoj. 

La kantoj de la libreto preskaŭ ĉiuj estas traduk- 
itaj en bona, flua facila stilo kaj ili ŝajnas bone kant- 
eblaj. Rilate al la poezia preteco de la tradukintoj 
oni kompreneble trovas niveldiferencojn. Plej grandan 
rutinon ŝajnas havi la kompilinto mem kaj Ferdinand 
Pfeil. Kelkaj el iliaj tradukoj: „La akvoturno ĉe 
Regensburg“, „Post gaja kantado“, „Kunuloj tri 
migris“, „Per maja venteto“, „La karulon ŝi sopiris“ 
kaj ankaŭ kelkaj ceteraj estas ne nur kantotekstoj. 
sed ankaŭ memstare bone ĝueblaj poemetoj. 

Sed preskaŭ ĉagrenite mi revidis la malnovan, kaj 
tute ne kontentigan tradukon de la ,Heidenróslein* 
de Goethe. Oni vere devus fari konkurson por la 
perfekta traduko de ĉi tiu juveleto, kiu nepre devus 
esti inde prezentita en la Esperanta literaturo. 

Kopar. 


——— Y DIA — 


120 


MONDEKONOMIA 
OBSERVO 


Rekoni la unuecon de la mondo 
tio ne estas: forŝiri sin de sia 
patrujo. T. Wanderlip. 


Nur sanaj pensoj povas naski sanajn 
agojn: agojn kiuj rezultas la prosperon de 
la kulturhomaro; kaj nur tie oni povas 
paroli pri vera kulturo, kie tiuj gvidantaj 
agoj generas denove novajn kaj sanajn 
pensojn. 

Hodiaŭ grava parto de l'homaro suferas je la 
malsanaj faroj de l' malsanaj pensoj kaj ideoj, en 
multaj lokoj tiagrade, ke tio faras duba ĉian emon 
kaj ĝojon je vivo. Sed antaŭ ol ekbalanci la pesilon 
de l' pensoj kaj agoj, ni tuŝu per momenta trarigardo 
la Eŭropan duouon de l'tero, ni vidu tiun abunde 
svarmantan ĥaoson de pensoj, kiu al ĉiu nacio kaj 
al ĉiu internacio povas doni unu — eble eĉ pli ol 
unu — be!e ornamantan epiteton aŭ veron. El franca 
vidpunkto la efektivigo de la „riparado“ estas tiu 
sugesta punkto, ĉirkaŭ kiu sin turnas la tute eko- 
nomia politiko de la lando, kaj ĉi tio ofte trte tor- 
glutas tiun politikon, kiu, laŭ la spirito de la prudenta 
modereco, uzas tiun riparadon nur kiel kulison, kaj 
por kiu la vera celo estas — la estonteco de Francujo. 
Ĉar la riparado estas la demando de la internacia 
juro kaj de la ekonomia politiko, kaj la respondo 
povas esti sole -— la sana Eŭropo. La estonteco de 
Francujo estas la demando de la vivenergio de Fran- 
cujo kaj estas nemezurebla domaĝo, se ĉi tiujn du, 
esence malsamajn demandojn la gvidantaj politikistoj 
prezentas kiel solan demandon. La du demandoj 
kompletigas sed neniam anstataŭas unu la alian. 

iu bone ekvilibrata nacio havas sian privatan po- 
litikon kaj sian komunan, aŭ mondpolitikon, laŭ la 
kutima nomo : eksteran politikon. La privata politiko 
de Francujo hodiaŭ estas identa je ĝia mondpolitiko, 
kaj ĉi tiu fakto bone ilustras tiun senekvilibrecon, 
kiu ekzistas inter Francujo kaj ĝia ĉirkaŭaĵo. 

Estus tre malvasta perspektivo: apliki absolutajn 
politikajn kategoriojn en la vivdemandoj de la nacioj 
kaj la historio, uzata kiel atestanto, ĉiam trompis ĝis 
nun la homaron, tamen, ekzistas principoj, sen kies 
helpo ne estas imagebla la mova vivekvilibro de 
Eŭropo. Tia principo estas ekzemple, ke ekonomio 
kaj politiko ne kontraŭdiru unu la alian. Ĉar kiom 
valoras ĉiuj internaciaj paktoj kaj kontraktoj, se ilian 
efektivigon oni konfidas ne al la ekonomia politiko, 
sed al la politiko tradicie infektita per diplomatio. 
La politikon oni komprenis ĉiam kiel nacian politikon, 
same kiel Francujo komprenas nun la riparadon kiel 
trancan riparadon. Hodiaŭ povas ekzisti nur sola 
riparado, la Eŭropa riparado, kiel sana faro de sanaj 
pensoj. 

La milito estis kruela, sed ĝi enhavis ion grandio- 
zan, potencan neadon de la morala leĝo, gigantan 
disvolviĝon de la luktoplena vivo de l' nacioj, pliinten- 
siĝon de la sana vivo je febra malsano. La paco — 
en sia efemera egoismo — estas nur pludaŭro de la 
kverelo de l' malsanaj organismoj, kie ne plu agoj, 
nur apenaŭ tremetantaj, malsanaj pensoj montras 
siajn dentojn unu al la alia. La milito ne havas kul- 
pulojn, kiel same ne havas kulpulon tio ke la maro 
ĉiujare englutas siajn ŝipetojn. Atribui la respondecon 
pri la milito nur al iu alia, kaj al ni mem ne — estas 
idente je tio, kiam la infano batas tiun sojlon, per 
kiu li faletis. Tion ni devus lerni fine, kiel ni povus 
transpaŝi la sojlon. 

Je la paco oni devas kredi, por ke ĝi efektiviĝu ; je 
tia „riparada“ paco, kia ĝin kostumis la taga politiko, 
multaj ne kredas. Sed kiel oni povus kredi, kiam la 


ekonomiaj arterioj devas preni tian direkton, kia ne 
venas el la natureco de la vivkondiĉoj. La germana 
karbo, la angla karbo ne povas atingi la merkatojn 
plej konvenajn al si, la bonvaluta Ameriko sin mem 
malutilas en sia izoleco. 

Se la sorto konfidis al iu nacio la direktadon de 
mondpartoj, ĉiu ĝia fakto havas en si grandan res- 
pondecon. Gi devas zorgi ne sole pri si mem, sed 
ankaŭ pri tiuj homgrupoj, kiuj estas ĝia ĉirkaŭaĵo. 
Jen la tasko de tiuj nacioj, al kiuj la Historio konfidis 
la postmilitan hegemonion. Unuavice Francujo, Anglujo 
kaj Usono estas tiuj ŝtatoj, en,kies manoj la eston- 
teco kaŝas sin. Kvankam hodiaŭ ne ekzistas nacio, 
kiu ne eksentis la nervofebratakon de la milito, 
tamen, la menciitaj ŝtatoj estas tiuj, kiuj havas la 
eblojn: krei ree normalan fluon de la internacia vive 
per la rekonstruo de la malnovaj ekonomiaj vojlinioj. 
La izolanta naciismo utilas al neniu ekonomio. Ĝi 
estas bona, ĝi estas postulo en la spirita kulturo, sed 
estas la plej granda peko, se ĝi fariĝas fundamento 
de la ekonomia politiko. La hodiaŭa internacia eko- 
nomia politiko estas naciisma, do ĝin reĝas tiaj prin- 
cipoj, kiuj ne estas porteblaj trans la teritorio de unu 
lando. La riparado, kaj kun ĝi la ekonomia ekvilibriĝo 
de Eŭropo estas la afero de multaj landoj, kiu ne 
povas toleri la lokan koloron de la naciisme kolorita 
ekonomia politiko. , 

Hodiaŭ ni jam devas rekoni, ke la ekonomia viv- 
intereso diktas por ni la unuecon de la homaro, ke 
la produktado kaj konsumado ordonas por ni kate- 
goriajn imperativojn. 

la ĉarma poezieco kaj limigo de nia individueco 
estas en tio, se la memor-saturita estinteco de nia 
ĉirkaŭajo devigas nin por amplena drono en trans- 
vivitaj pensoj, sed la suverena potenco de l' tempoj 
diktas al ni estantecon, kiu ne estas sufokiĝo en 
rememoroj sed sana elvivado de sanaj instinktoj. La 
naciismo estas bela poezio, sed la estanteco atendas 
la sciencon kaj praktikon de l' faroj, ĉar sole ĉi tio 
povas savi Eŭropon el tiu degenera disfalo kiun 
poste oni jam ne povos haltigi. Ĉiu popolo, kiu havas 
ankoraŭ vivenergiojn, devas senti, ke ĝi ne estas 
destinita nur por registri la ;historion. Hodiaŭ ĉiu 
popolo devas pensi sanajn pensojn por la sanaj agoj, 

Julio Werner (Konstantinoplo). 


Korekto de la muzika aldono. — En lasta mo- 
mento ni ekvidis, ke la kanton de ĉi tiu numero la 
kopianto tute malkomprenis. Tamen la notoj estas 
uzeblaj kun jena klarigo : 

Post ĉiu kvartakta solo-parto sekvas kvartakta ĥoro- 
parto “skribita sub ĝi. A 

Por pli bone komprenebligi ni donas ĉi tie la tutan 
tekston, ellasante nur: „joeaa“ kaj „jo“. 


Mi vin konas sklava peno 
Haililo, sklava peno. i 
Sklav-nizero, pen’, toleroj 
Haililo, pen’, toleroj * 

Min jam etan oni pelis al la labor” 
Haililo, oni pelis al labor’. 

Eta grundo sur kamparoj 
Haililo sur kamparoj. 

Ho ve mi eta id' de sklavo 
Haililo, id' de sklavo. 

Kian salajron oni ĵetas 
Haililo, oni ĵetas 

Kian donacon oni donas, 
Haililo, oni donas. 

Nigra maro, ujo por trinki 
Haililo, ujo por trinki. 

Va ta ĉielo, tablo por manĝi 
Haililo, ujo por manĝi ktp. 


* Laŭ ripetota melodio de la unuaj du linioj. 

